title: Friedrich Schlegel

text: Friedrich Schlegel asui 1700- ja 1800-luvun vaihteessa Jenassa yhdessä veljensä August Wilhelm Schlegelin kanssa sekä Berliinissä ystävänsä Friedrich Schleiermacherin kanssa. Schlegel alkoi tällöin ottaa etäisyyttä nuoruutensa klassismiin. Tänä aikana hän kehitteli yhdessä A. W. Schlegelin, Schleiermacherin sekä mm. Friedrich von Hardenbergin (pseud. Novalis) ja Ludwig Tieckin kanssa uutta varhaisromanttista kirjallisuutta veljensä kanssa toimittamassaan Athenäum-lehdessä. Tällä kaudella Schlegelin tuotanto koostui keskeisesti fragmenttikokoelmista, joissa uutta kirjallisuutta ja filosofiaa ilmaistiin aforismin kaltaisessa katkelmallisessa muodossa. Fragmenttimuodon ajatuksena oli korostaa sitä, kuinka moderni romanttinen kirjallisuus oli lähtökohtaisesti keskeneräistä erona aiemman klassismiin pyrkimyksiin yhtenäiseen ja harmoniseen muotoon.


title: Friedrich Schlegel

text: Jenan varhaisromantikkojen piirin hajottua Friedrich Schlegel muutti Pariisiin, jossa hän opiskeli sanskriittia ja persiaa. Schlegel julkaisi tutkimuksen muinaisen Intian kielestä ja viisaudesta. Lisäksi Schlegel kehitteli federalistisia ajatuksia Euroopan yhdentymisestä, joka tapahtuisi Saksan ja Ranskan liittyessä yhteen. Schlegel asui vuodesta 1804 Kölnissä, jossa hän luennoi filosofiasta. Hän kääntyi vuonna 1808 katoliseksi.


title: Friedrich Schlegel

text: Friedrich Schlegel asui 1810- ja 1820-luvulla pääasiassa Wienissä. Hän työskenteli restauraatiopolitiikkaa ajaneen Klemens von Metternichin kanssa Wienin kongressissa. Schlegel oli nuorena kannattanut tasavaltaa, mutta nyt hän tuki keisariaatetta. Schlegel aateloitiin 1815. Friedrich von Schlegel toimi vuosina 1815–1818 poliitikkona ollen Itävallan edustajana Frankfurtin liittopäivillä. Hän ajatteli filosofiansa uudelleen 1820-luvulla, jolloin häneltä jäi jälkeen luentosarjoja, jotka käsittelivät elämänfilosofiaa, kielifilosofiaa sekä historianfilosofiaa. Friedrich von Schlegel kuoli 12. tammikuuta 1829 Dresdenissä.


title: Cris af Enehielm

text: Christina (Cris) Marianne af Enehielm (s. 24. maaliskuuta 1954 Helsinki) on suomenruotsalainen taidemaalari, puku- ja lavastetaiteilija, näyttelijä, ohjaaja sekä performanssitaiteilija. Hän tuli tunnetuksi saatuaan Vuoden nuori taiteilija -palkinnon vuonna 1986. Hän ääninäytteli "Muumilaakson tarinoiden" ruotsinkielisessä versiossa "Vilijonkkaa".


title: Cris af Enehielm

text: Cris af Enehielm valmistui taidemaalariksi vuonna 1977 Fria konstskolanista sekä näyttelijäksi vuonna 1981 Teatterikorkeakoulusta. Hänellä on kaksi poikaa: Andreas af Enehielm (s. 1987) ja Theo Theodor af Enehielm (s. 1993).


title: Cris af Enehielm

text: Af Enehjelm näkee itsensä pääasiassa monitaiteilijana, hän on kiinnostunut kokeellisesta esityksellisestä taiteesta. Hänet tunnetaan performanssiryhmistä kuten Homo$ ja Jack Helen Brut. Af Enehielm on näytellyt muun muassa Lilla Teaternissa, televisiossa ja elokuvissa. Hän on myös vaikuttanut muutamassa tanssiteoksessa.


title: Cris af Enehielm

text: Af Enehjelmillä on ollut taidenäyttelyitä muun muassa Gallerie Anhavassa ja Gallerie Forsblomilla Helsingissä. Hänen teoksiaan on useissa taidekokoelmissa.


title: Barabus TKR

text: Barabus TKR on eräs maailman nopeimmista superautoista. Esittely tapahtui heinäkuussa 2006 järjestetyssä British Motor Show’ssa.


title: Barabus TKR

text: TKR:n ilmoitettiin olevan markkinoille tullessaan nopeampi kuin silloinen maailman nopein sarjavalmisteinen auto Bugatti Veyron. Vahvistettujen mittausten mukaan nopein auto on SSC Aero. Ennakkotietojen mukaan Barabus TKR:n hinta on sen tullessa markkinoille 360 000 puntaa.


title: Barabus TKR

text: Auton hiilikuituinen kori valmistetaan Colonellassa, Italiassa ja moottori Englannissa. Tuotantomääräksi on suunniteltu kolmen vuoden aikana noin 300–400 kpl. Ensimmäisten autojen oli tarkoitus saapua ostajille syksyllä 2006.


title: Barabus TKR

text: Moottorina on tuplaturbolla varustettu 7,0-litrainen V8, joka tuottaa tehoa 739 kW (1 005 hv). Auto kiihtyy 1,67 sekunnissa 0–100 km/h slicksirenkailla, jotka eivät kuitenkaan ole Suomessa laillisia katukäytössä. Huippunopeudeksi ilmoitetaan 434 km/h.


title: Vääräkoski (täsmennyssivu)

text: Vääräkoski tarkoittaa seuraavia:


title: Jennifer Beals

text: Jennifer Beals (s. 19. joulukuuta 1963 Chicago, Illinois, Yhdysvallat) on yhdysvaltalainen näyttelijä.


title: Jennifer Beals

text: Jennifer Beals teki läpimurtonsa elokuvassa "Flashdance" vuonna 1983. Hän sai roolistaan Golden Globe -ehdokkuuden. Hän esiintyi "Flashdancessa" opiskellessaan ensimmäistä vuottaan Yalen yliopistossa amerikkalaista kirjallisuutta. Elokuvan jälkeen hän keskittyi opintoihinsa ja teki näyttelijän töitä 1980-luvulla harvakseltaan. Vuonna 1989 hän esitti vampyyriä elokuvassa "Vampyyrin suudelma".


title: Jennifer Beals

text: 1990-luvulla Beals esiintyi useissa elokuvissa, mutta vain muutama niistä menestyi kaupallisesti. Beals näytteli Denzel Washingtonin kanssa elokuvassa "Sinipukuinen paholainen" vuonna 1995. Samana vuonna hän esiintyi silloisen aviomiehensä Alexandre Rockwellin elokuvassa "Neljä huonetta". Beals sai Golden Satellite Award -palkinnon roolistaan elokuvassa "The Twilight of the Golds" vuonna 1997.


title: Jennifer Beals

text: Bealsin ura lähti uuteen nousuun hänen saatuaan roolin lesbojen elämää kuvaavasta televisiosarjasta "L-koodi". Beals näytteli sarjassa taidekuraattori Bette Porteria vuosina 2004–2009. Sarjan päättymisen jälkeen hän on esiintynyt muun muassa elokuvassa "The Book of Eli" ja televisiosarjassa "Paljastavat valheet". Hän näyttelee poliisipäällikkö Teresa Colvinia rikossarjassa "The Chicago Code".


title: Jennifer Beals

text: Bealsin isä on afroamerikkalainen ja äiti irlantilainen. Beals oli naimisissa Sundancen elokuvafestivaaleilla palkitun ohjaaja Alexandre Rockwellin kanssa vuosina 1986–1996. Beals ja Rockwell ovat työskennelleet yhdessä useissa elokuvaprojekteissa.


title: Jennifer Beals

text: Beals on ollut naimisissa Ken Dixonin kanssa vuodesta 1998 lähtien. Pariskunnalla on yksi tytär. Lisäksi Dixonilla on kaksi lasta aiemmasta liitostaan. Vapaa-ajallaan Beals harrastaa valokuvausta.


title: Morten Olsen

text: Morten Per Olsen (s. 14. elokuuta 1949) on tanskalainen jalkapallovalmentaja ja entinen puolustaja. Hän toimi Tanskan jalkapallomaajoukkueen päävalmentajana vuosina 2000-2015.


title: Morten Olsen

text: Morten Olsen aloitti peliuransa kotikaupungissaan, Vordingborg IF:n joukkueessa, josta siirtyi Tanskan 1. divisioonan mestaruuden voittaneeseen B 1901:een. Olsen nousi maansa alle 21-vuotiaiden A-maajoukkueeseen 1970 ja debytoi syyskuussa Puolan alle 21-vuotiaita vastaan pelatussa ystävyysottelussa tehden yhden maalin. Vain kolme viikkoa myöhemmin A-maajoukkueen päävalmentaja Rudi Strittich kutsui Olsenin maajoukkueeseen, jossa Olsen debytoi Norjaa vastaan.


title: Morten Olsen

text: Seuratasolla Olsen pelasi B 1901:ssä kolme kautta ennen siirtymistään Belgiaan. Olsen teki 1972 sopimuksen Cercle Brugge KSV:n kanssa. Seura oli noussut Belgian pääsarjaan vuotta aikaisemmin. Olsenin ensimmäisellä pelikaudella Cercle Brugge sijoittui liigassa neljänneksi, mutta seuraavana kautena jäi keskikastiin. 1976 Olsen siirtyi RDW Molenbeekiin, joka oli voittanut Belgian mestaruuden vuotta aikaisemmin. Olsenin peliaikana Molenbeek pelasi kärkisijoista liigassa. 1980 Olsen siirtyi Belgian menestyneimpään seuraan, RSC Anderlechtiin.


title: Morten Olsen

text: Brysseliläisseurassa Olsen voitti Belgian mestaruuden heti ensimmäisellä kaudella. RSC:n puolustus, jonka keskustassa Olsen pelasi, sekä maalivahdit päästivät kauden aikana ainoastaan 25 maalia 34 ottelussa. Olsen pelasi RSC:ssä kaikkiaan kuusi kautta voittaen kolme mestaruutta. Olsen oli mukana kokoonpanossa, kun RSC eteni UEFA Cupin loppuotteluun kaudella 1982–1983 ja kaatoi SL Benfican. Hänet valittiin 1983 Tanskan vuoden pelaajaksi. Larsen oli mukana UEFA Cupin loppuottelussa myös seuraavalla kaudella, mutta RSC hävisi Tottenhamille.


title: Morten Olsen

text: RSC:n vuosinaan Olsen pelasi myös maajoukkueessa ja 1981 hän saavutti seitsemäntenä tanskalaisena 50 A-maaottelun rajan. 1983 maajoukkuevalmentaja Sepp Piontek teki Olsenista maajoukkueen kapteenin. 1984 Olsen oli mukana, kun Tanska selvisi kahdenkymmenen vuoden jälkeen arvoturnaukseen, Ranskan EM-kilpailuihin 1984. Tanska eteni aina välieriin saakka, joissa se hävisi Espanjalle rangaistuspotkukilpailussa. Olsen oli yksi Tanskan onnistujista rp-kilpailussa. Lokakuussa 1985 Olsen ylitti toisena tanskalaisena 75 A-maaottelun rajan. Olsen oli maajoukkueen kapteenina Tanskan ensimmäissä MM-kilpailuissa 1986, joissa joukkue eteni 1. pudotuspelikierrokselle, jossa hävisi jälleen Espanjalle.


title: Morten Olsen

text: Tanskan vuoden pelaajaksi 1986 valittu 36-vuotias Olsen jätti RSC Anderlechtin MM-kilpailuiden jälkeen ja siirtyi Saksaan ja 1. FC Kölnin joukkueeseen. Maajoukkueessa Olsen jatkoi edelleen ja kantoi kapteenin nauhaa EM-kilpailuissa 1988. Elokuussa 1989 Olsen ylitti 100 A-maaottelun rajan. FC Kölnissä Olsen sijoittui 1. bundesliigassa sijoille kaksi ja kolme. 1989 Olsen päätti aktiiviuransa 39-vuotiaana.Pitkän pelaajauran tehnyt Olsen aloitti valmentajan tehtävänsä tammikuussa 1990 Brøndby IF:n päävalmentajana. Olsenin johdolla kööpenhaminalaisseura voitti kaksi Tanskan mestaruutta. Olsenin tavoitteena oli tehdä joukkueesta Euroopan kentillä menestyvä joukkue kovan kuntoharjoittelun avulla. Brøndby etenikin UEFA Cupin välieriin kaudella 1990–1991. Olsen sai potkut joukkueen päävalmentajan tehtävistä 1992 laskusuuntaan lähteneiden otteiden ja pelaajakauppojen vuoksi epäsuosioon joutumisen takia.


title: Morten Olsen

text: Olsen palasi 1993 FC Kölniin, jonka valmentajana hän pelasti seuran putoamasta 2. bundesliigaan. Saksassa Olsen suoritti valmentajalisenssin ja 1993 hän sai "Fussball Lehrer Licenz" -diplomin. Olsen toimi FC Kölnin päävalmentajana kaksi kautta, jona aikana joukkue säilyi pääsarjassa, muttei menestynyt erityisemmin. Syksyllä 1995 joukkue sai tanskalaisesta tarpeekseen ja Olsenille annettiin potkut.


title: Morten Olsen

text: Olsen oli parin vuoden ajan vailla töitä, kunnes AFC Ajax palkkasi hänet päävalmentajakseen 1997. Olsen hankki maanmiehensä Michael Laudrupin joukkueeseen ja johdatti Ajaxin liigamestaruuteen sekä cupin voittoon. Toisena vuotenaan Ajaxin päävalmentajana Olsen ajautui riitoihin de Boerin veljesten, Ronaldin ja Frankin kanssa ja sai potkut 1998.


title: Morten Olsen

text: EM-kilpailujen 2000 jälkeen ruotsalainen Bo Johansson jätti Tanskan maajoukkueen päävalmentajan tehtävät ja Olsen palkattiin hänen seuraajakseen. Olsen luotsasi Tanskan MM-kilpailuihin 2002, joissa joukkue voitti alkulohkonsa kaatamalla mm. hallitsevan maailmanmestari Ranskan. Tanskan taival päättyi kuitenkin 1. pudotuspelikierrokselle joukkueen hävittyä Englannille 0–3. Olsen teki kilpailuiden jälkeen nelivuotisen jatkosopimuksen ja johdatti joukkueen EM-kilpailuihin 2004, mutta kohtalona oli jälleen pudota 1. pudotuspelikierroksella, tällä kertaa Tšekille maalein 3–0. Huolimatta Tanskan karsiutumisesta MM-kilpailuista 2006, Olsen ja Tanskan jalkapalloliitto tekivät vuoteen 2010 ulottuvan jatkosopimuksen.


title: Morten Olsen

text: Olsenin johdolla Tanskalle kävi köpelösti myös EM-karsinnoissa vuoden 2008 lopputurnaukseen. Tanska jäi karsintalohkossa F neljänneksi kilpailuihin menneiden Espanjan ja Ruotsin sekä Pohjois-Irlannin taakse. Tanskan liitto kuitenkin luotti edelleen Olsenin ja tämä sai jatkaa tehtävässään. Luottamus palkittiin ja hän johdatti Tanskan MM-kisoihin 2010 karsintalohkonsa voittajana. Tammikuussa 2010 hän allekirjoitti vuoteen 2012 kestävän jatkosopimuksen Tanskan jalkapalloliiton kanssa. Olsenin johdolla Tanskan menestys MM-lopputurnauksessa oli vaatimatonta. Joukkue voitti vain Kamerunin 2–1 ja putosi jatkosta jo alkulohkovaiheessa. EM-kisoissa 2012 Olsenin ja Tanskan kohtalo oli samankaltainen, sillä avausottelun 1–0 voitto Alankomaista ei riittänyt jatkoon kovasta alkulohkosta.


title: Morten Olsen

text: Tanskan jalkapalloliitto luotti kokeneeseen Olsenin vaisuista tuloksista huolimatta. Joukkue jäi ailahtelevien peliesitysten myötä ulos MM-kisoista 2014, mutta hänet palkittiin vuoteen 2016 ulottuneella jatkosopimuksella. EM2016-karsinnoissa Tanska pelasi jälleen ailahtelevasti, mutta selvisi lohkokolmosena jatkokarsintoihin. Lopputurnauspaikan esteeksi muodostui Ruotsi, joka oli jatkokarsinnoissa parempi yhteismaalein 4–3. Karsinnat jäivät Olsenin yli 15 vuotta kestäneen päävalmentajauran viimeisiksi ja hän jätti tehtävänsä marraskuussa 2015.


title: Sidney Hook

text: Sidney Hook (20. joulukuuta 1902 – 12. heinäkuuta 1989) oli yhdysvaltalainen filosofi, intellektuelli ja pragmatisti. Hook oli 1920- ja 30-luvuilla marxilainen ja trotskilainen. Kylmän sodan aikana hän oli anti-kommunisti, mutta luki itsensä demokraattiseksi sosialistiksi.


title: Charles Bally

text: Charles-Louis Bally (4. helmikuuta 1865, Geneve – 10. huhtikuuta 1947, Geneve) oli sveitsiläinen kielitieteilijä. Nykyään Bally muistetaan ehkä parhaiten siitä, että hän toimitti yhdessä kollegansa Albert Sechehayen kanssa opettajansa Ferdinand de Saussuren postuumin kirjan "Cours de linguistique générale", mutta 1920–1930-luvulla hän oli eräs keskeisimpiä eurooppalaisen kielitieteellisen strukturalismin edustajia yhdessä Roman Jakobsonin, Nikolai Trubetzkoyn ja Louis Hjelmslevin kanssa.


title: Albert Sechehaye

text: Charles Albert Sechehaye (4. heinäkuuta 1870 Geneve – 2. heinäkuuta 1946 Geneve) oli sveitsiläinen kielitieteilijä, Geneven kielitieteellisen koulukunnan ("école genevoise de linguistique") edustaja.


title: Albert Sechehaye

text: Sechehaye opiskeli vuodesta 1891 Geneven yliopistossa, missä hänen opettajanaan oli Ferdinand de Saussure. Sechehayella oli merkittävä osuus – yhdessä Charles Ballyn kanssa – Saussuren luentojen pohjalta kootun merkkiteoksen "Cours de linguistique générale" synnyssä, samoin kuin koko strukturalismin synnyssä.


title: Argentiinan Grand Prix 1973

text: Argentiinan Grand Prix 1973 oli Formula 1 -sarjan osakilpailu, joka ajettiin 28. tammikuuta 1973 Autódromo Oscar Alfredo Gálvez -radalla. Kilpailu oli kauden ensimmäinen ja sen voitti Emerson Fittipaldi.


title: Brasilian Grand Prix 1973

text: Brasilian Grand Prix 1973 oli Formula 1 -sarjan osakilpailu, joka ajettiin 11. helmikuuta 1973 Interlagosin radalla. Kyseessä oli ensimmäinen F1-sarjaan kuuluva Brasilian Grand Prix. Kilpailun voitti kotikisaansa ajanut Emerson Fittipaldi, jolle voitto oli kauden toinen. Fittipaldin lisäksi myös Denny Hulme sai nimiinsä kilpailun nopeimman kierroksen ajettuaan saman ajan kierroksella 20. Lotus-talli otti 50. voiton ja nousi näin Ferrarin ohi voittojen määrässä


title: Etelä-Afrikan Grand Prix 1973

text: Etelä-Afrikan Grand Prix 1973 oli Formula 1 -sarjan osakilpailu, joka ajettiin 3. maaliskuuta 1973 Kyalamin radalla. Kilpailun voitti Jackie Stewart, jolle voitto oli kauden ensimmäinen.


title: Espanjan Grand Prix 1973

text: Espanjan Grand Prix 1973 oli Formula 1 -sarjan osakilpailu, joka ajettiin 29. huhtikuuta 1973 Montjuïcin radalla. Kilpailun voitti Emerson Fittipaldi, jolle voitto oli kauden kolmas.


title: Belgian Grand Prix 1973

text: Belgian Grand Prix 1973 oli Formula 1 -sarjan osakilpailu, joka ajettiin 20. toukokuuta 1973 Zolderin radalla. Kilpailun voitti Jackie Stewart, jolle voitto oli kauden toinen.


title: Monacon Grand Prix 1973

text: Monacon Grand Prix 1973 oli Formula 1 -sarjan osakilpailu, joka ajettiin 3. kesäkuuta 1973 Monacon katuradalla. Kilpailun voitti Jackie Stewart, jolle voitto oli kauden kolmas.


title: Ranskan Grand Prix 1973

text: Ranskan Grand Prix 1973 oli Formula 1 -sarjan osakilpailu, joka ajettiin 1. heinäkuuta 1973 Paul Ricardin radalla. Kilpailun voitti Ronnie Peterson, jolle voitto oli kauden ja koko uran ensimmäinen.


title: Britannian Grand Prix 1973

text: Britannian Grand Prix 1973 oli Formula 1 -sarjan osakilpailu, joka ajettiin 14. heinäkuuta 1973 Silverstonen radalla. Kilpailun voitti Peter Revson, jolle voitto oli kauden ja koko uran ensimmäinen.


title: Islannin kruunu

text: Islannin kruunu (, monikossa "krónur") on Islannin rahayksikkö. Sen kansainvälinen tunnus on ISK. Yksi kruunu jaetaan sataan "aurair"iin (yksikössä "eyrir"), mutta näitä pienempiä yksiköitä vastaavia kolikoita ei ole enää käytössä. Ensimmäiset Islannin kruunun setelit painettiin 1885.


title: Islannin kruunu

text: Tanskan kruunu tuli käyttöön ensimmäisen kerran islannissa vuonna 1874, ja sitä edelsi tanskalainen rigsdaler. Islanti alkoi painaa omia Islannin kruunun seteleitä vuonna 1885. Valuutat erotettiin toisistaan Skandinavian rahaliiton hajotessa ensimmäisen maailmansodan aikaan, ja Islanti itsenäistyi Tanskasta 1918. Ensimmäiset kolikot laskettiin liikkeelle 1922.


title: Islannin kruunu

text: Valuutan arvo laski tasaisesti ja 70-luvun öljykriisi aiheutti pahan inflaation, joten uusia kolikoita ja seteleitä otettiin käyttöön. Viimeiset aurairit painettiin 1967. Inflaatio paheni entisestään, kunnes vuonna 1981 Islannin kruunu revalvoitiin: uusi kruunu oli sadan vanhan kruunun arvoinen.


title: Islannin kruunu

text: Vuonna 2002 silloinen pääministeri päätti, että maksut ja saatavat tulisi ilmoittaa yhden kruunun tarkkuudella, sillä sitä pienempiä kolikoita ei ollut enää liikkeellä moniin vuosiin. Jotkin osakkeet ovat edelleen aurairin tarkkuudella, sillä Lontoon pörssissä hinnat voidaan ilmoittaa pennin tarkkuudella.


title: Islannin kruunu

text: Valuutan ongelmista huolimatta islantilaiset eivät halua liittyä Euroopan unioniin tai euroon, sillä moni pelkää sen johtavan resurssien hallinnan menettämiseen.


title: Islannin kruunu

text: Käytössä olevat Islannin kruunun kolikot ovat 1, 5, 10, 50 ja 100 kruunua. Sadan kruunun kolikko tuli käyttöön vuonna 1995. Pankit päättivät vuonna 2003, että eivät enää hyväksy aurairin kolikoita. Kolikoissa on kuvia tyypillisistä islantilaisista eläimistä, kuten delfiineistä (5 kruunua) tai rantataskuravuista (50 kruunua) ja muinaisislantilaisen mytologian symboleita.


title: Islannin kruunu

text: Kierrossa olevat setelit ovat suuruudeltaan 500, 1000, 2000, 5000 ja 10 000 kruunua. Kaikkiin seteleihin on painettu päiväys, jolloin ne tulivat laillisesti voimaan. Seteleitä uudistettiin viimeksi huomattavasti vuonna 2001. Niihin lisättiin ala- ja mikropainatuksia sekä metallifolioraita 2000:n ja 5000:n kruunun seteleihin. 10 000:n kruunun seteli on kierrossa olevista uusin, sillä se otettiin käyttöön vuonna 2013. Sitä ei käytetä yhtä usein kuin muita seteleitä. Keskuspankki on vetänyt sadan kruunun ja sitä pienemmät setelit pois kierrosta.


title: Islannin kruunu

text: Seteleissä esiintyy islantilaisia taiteilijoita, tieteilijöitä ja muita merkkihenkilöitä. Kääntöpuolella on usein heidän elämäänsä, työhönsä ja saavutuksiinsa liittyviä kuvia tai tilannekuvauksia.Islannin kruunu on vähän käytetty valuutta, joten monet valuutanvaihtotoimistot pyytävät varaamaan sitä etukäteen.


title: Hollannin Grand Prix 1973

text:
Hollannin Grand Prix 1973 oli Formula 1 -sarjan osakilpailu, joka ajettiin 29. heinäkuuta 1973 Zandvoortin radalla. Kilpailun voitti Jackie Stewart, jolle voitto oli kauden neljäs.
Roger Williamson törmäsi radan reunaan ja pyörähti radan varteen jääden ylösalaisin. Auto syttyi tuleen, eikä Williamsonia voitu pelastaa, sillä ratavirkailijoilla ei ollut tulenkestäviä vaatteita. David Purley tuli auttamaan Williamsonia, mutta ei saanut yksin autoa käännettyä. Omituista oli, että kilpailua ei keskeytetty onnettomuuden takia. Williamsonia ei saatu autosta pois, minkä takia hän menehtyi autoonsa.


title: Osta minut

text: Osta minut on Irwin Goodmanin kolmas albumi. Se ilmestyi vuonna 1967.


title: Osta minut

text: Albumin tunnetuimpia kappaleita ovat ”Terveisiä Seutulasta” ja ”Homma käy”. Levyn takakannessa oli teksti ”Jos ette pidä levystä, tehkää niinkuin mekin. Me lähetämme levyjä Yleisradion toimittajille kahvipannun alusiksi.” Tämä ei Yleisradiota miellyttänyt, ja niinpä kaikki albumin kappaleet joutuivat radiossa soittokieltoon. Yleisradion ohjelmaneuvoston päätöksen perusteena oli ”radion oletetun esitysrajoituksen käyttäminen myyntimainoksena levykuoressa”.


title: Osta minut

text: Kappaletta ”Haista itse vaan” pidetään suomalaisen musiikin ensimmäisenä kappaleena, jossa käytettiin särökitaraa.


title: Saksan Grand Prix 1973

text: Saksan Grand Prix 1973 oli Formula 1 -sarjan osakilpailu, joka ajettiin 5. elokuuta 1973 Nürburgringin radalla. Kilpailun voitti Jackie Stewart, jolle voitto oli kauden viides.


title: Ebbe Skovdahl

text: Ebbe Skovdahl Hansen (s. 5. heinäkuuta 1945 Kööpenhamina) on tanskalainen jalkapallovalmentaja ja entinen amatööripelaaja. Hän sai lempinimen Ebberbeen toimiessaan skotlantilaisen Aberdeen FC:n päävalmentajana.


title: Ebbe Skovdahl

text: Skovdahl pelasi urallaan Vanløse IF:ssä ja silloin alemmalla sarjatasolla pelanneessa amatöörijoukkue Brøndby IF:ssä. Skovdahl pelasi 1977 päättyneellä urallaan 219 amatööriottelua.


title: Ebbe Skovdahl

text: Seurat pelaajanaSkovdahl aloitti valmennusuransa Brøndby IF:n kolmosjoukkueen valmentajana, josta siirtyi Hvalsjø IF:n ja Glostrup IC:n kautta Brønshøj BK:n päävalmentajaksi 1982. Skovdahl luotsasi Brønshøjn ylimmälle sarjatasolle 1982. Hän jätti joukkueen 1985 ja siirtyi seuraavana vuonna hallitsevan Tanskan mestarijoukkueen, Brøndby IF:n, päävalmentajaksi. Skovdahlin tuli mestaruuden voittaneen Brøndbyn päävalmentajaksi ja Skovdahlin johdolla joukkue eteni Euroopan Cupissa 1986–1987 aina puolivälieriin saakka. Skovdahl jätti Brøndbyn kesken kauden 1987 ja siirtyi portugalilaisen SL Benfican päävalmentajaksi. Pesti Benficassa jäi kansainvälisesti kokemattomalle Skovdahlille lyhyeksi ja hän palasi 1988 takaisin Brønbyhyn. Samana vuonna Skovdahl voitti ensimmäisen Tanskan mestaruutensa. Brøndby juhli myös Cupin voittoa 1988–1989. Skovdahl päätti siirtyä Vejle BK:hon, jossa valmensi 1990–1991.


title: Ebbe Skovdahl

text: 1992 Skovdahl päätti palata konkurssin partaalla horjuneen Brøndby IF:n päävalmentajaksi. Skovdahl otti vastaan ison haasteen ja muutti joukkueen pelityylin puolustavampaan 5–3–2-muodostelmaan. Brøndby ei onnistunut voittamaan liigamestaruutta, mutta 1992–1993 Skovdahl valittiin Tanskan vuoden valmentajaksi1 ansioistaan Brøndbyn pelastamisesta. Skovdahl palasi 4–4–2-taktiikkaan, mikä osoittautui hyväksi asiaksi. Brøndby IF voitti kolme perättäistä Tanskan mestaruutta. 1995–1996 joukkue nousi Liverpoolin tilalle UEFA Cupiin ja 1998–1999 ensimmäisenä tanskalaisjoukkueena Mestarien liigan karsintoihin. Menestyksekkäiden vuosien jälkeen Skovdahl jätti Brøndbyn 1999.


title: Ebbe Skovdahl

text: Skovdahlista tuli Skotlannissa suosittu valmentaja hänen aloitettuaan uransa Aberdeenin päävalmentajana 1999. 1990-luvun alkupuolella Skotlannin suurseuroihin kuulunut Aberdeen ei kyennyt enää taistelemaan rahalla glasgow'laisten Rangersin ja Celticin kanssa. Skovdahl taiteili rajallisen budjetin kanssa saavuttaen fanien suosion. Peliesitykset eivät kuitenkaan riittäneet ja Aberdeen jäi Skotlannin Valioliigan jumboksi 1999–2000. Sarjapaikka kuitenkin säilyi Falkirkin jouduttua luopumaan sarjapaikastaan.


title: Ebbe Skovdahl

text: Skovdahl hankki Aberdeenin ulkomaalaisvahvistuksia ja 2000–2001 Aberdeen selviytyi sekä Skotlannin cupin että liigacupin finaaleihin, mutta hävisi molemmissa. Seuraavana kautena Aberdeen vankisti asemaansa pääsarjaseurana ja sijoittui liigassa neljänneksi. UEFA Cupin karsinnoissa joukkue kärsi kuitenkin nöyryyttävän tappion pienelle irlantilaisseura Bohemian FC:lle. Useiden avainpelaajien lähdettyä seurasta kauden jälkeen Skovdahlin taktiikka ei purrut. Joukkue aloitti kauden 2002–2003 kehnosti ja hän päätti erota tehtävästään.


title: Ebbe Skovdahl

text: Skovdahl palasi valmentamaan Tanskaan 2003 ja pelasti BK Fremin putoamiselta alemmalle sarjatasolle. Talvella 2005 Skovdahl kuitenkin katsoi paremmaksi erota talousvaikeuksissa olleen seuran päävalmentajan tehtävistä.


title: Ebbe Skovdahl

text: Seurat valmentajanaMeriitit valmentajana


title: Lari (täsmennyssivu)

text: Lari tarkoittaa seuraavia:Lari on seuraavan henkilön sukunimi:


title: Itävallan Grand Prix 1973

text: Itävallan Grand Prix 1973 oli Formula 1 -sarjan osakilpailu, joka ajettiin 19. elokuuta 1973 Österreichringin radalla. Kilpailun voitti Ronnie Peterson, jolle voitto oli kauden toinen.


title: Adiabene

text: Adiabene oli muinainen kuningaskunta Mesopotamiassa. Sen pääkaupunki oli Arbela. Adiabene kuului Parthian valtakunnalle, mutta se toimi yleensä itsenäisesti. Izates II ja hänen äitinsä kuningatar Helenan kääntyivät juutalaisuuteen. Rooman keisari Trajanus teki Adiabenestä osan Rooman valtakuntaa. Roomalaiset joutuivat kuitenkin luopumaan Adiabenestä vuonna 117.


title: Marie-Thérèse Nadig

text: Marie-Thérèse Nadig (s. 8. maaliskuuta 1954 Flums) on entinen sveitsiläinen alppihiihtäjä.


title: Marie-Thérèse Nadig

text: Hän voitti olympiakultaa syöksylaskussa ja suurpujottelussa vuoden 1972 olympialaisissa ollessaan vain 17-vuotias.


title: Marie-Thérèse Nadig

text: Maailmancupissa Nadig saavutti 24 osakilpailuvoittoa ja kokonaiscupin voiton vuonna 1981, jonka lisäksi hänellä on syöksycupin voitot vuosilta 1980 ja 1981.


title: Marie-Thérèse Nadig

text: Uransa hän lopetti keväällä 1981.


title: Italian Grand Prix 1973

text: Italian Grand Prix 1973 oli Formula 1 -sarjan osakilpailu, joka ajettiin 9. syyskuuta 1973 Monzan radalla. Kilpailun voitti Ronnie Peterson, jolle voitto oli kauden toinen.


title: Liettuan liti

text: Liettuan liti oli Liettuan virallinen rahayksikkö. Sen kansainvälinen valuuttakoodi on LTL. Se jakaantuu 100 centasiin. Valuutta otettiin käyttöön ensimmäistä kertaa vuonna 1922. Aiemmin liti oli sidottu Yhdysvaltain dollariin, mutta vuodesta 2002 lähtien euroon. Liti on ERM II:ssa 27. kesäkuuta 2004 alkaen. Keskikurssi on 3,45280 litiä/euro ja sallittu vaihteluväli ± 15 prosenttia. Liettuassa otettiin eurot käyttöön 1.1.2015 alkaen.


title: Liettuan liti

text: Liettuan keskuspankin sivut


title: Kanadan Grand Prix 1973

text: Kanadan Grand Prix 1973 oli Formula 1 -sarjan osakilpailu, joka ajettiin 23. syyskuuta 1973 Mosport Parkin radalla. Kilpailun voitti Peter Revson, jolle voitto oli kauden toinen.


title: Reteesti vaan

text: Reteesti vaan on Irwin Goodmanin neljäs LP-levy. Se ilmestyi vuonna 1968. Levy oli Suomen kymmenen eniten myydyn albumin listalla toukokuusta lokakuuhun 1968, ja tuon vuoden kesä- ja heinäkuussa se oli Suomen myydyin albumi.


title: Reteesti vaan

text:
Levyltä nousi useita suuria hittejä, kuten "Ryysyranta", "Reteesti vaan", "Juhlavalssi", "Kun ei rahat riitä" sekä "Kieltolaki".
Vuonna 1991 julkaistiin kokoelma-albumi "2 alkuperäistä Reteesti vaan / St. Pauli ja Reeperbahn", johon on yhdistetty levyillä "Reteesti vaan" ja "St. Pauli ja Reeperbahn" olleet kappaleet.


title: Yhdysvaltain Grand Prix 1973

text: Yhdysvaltain Grand Prix 1973 oli Formula 1 -sarjan osakilpailu, joka ajettiin 7. lokakuuta 1973 Watkins Glenin radalla. Kilpailu oli kauden viimeinen, ja sen voitti Ronnie Peterson. Voitto oli Petersonille kauden kolmas.


title: Yhdysvaltain Grand Prix 1973

text: François Cevert kuoli edellisen päivän harjoituksissa, minkä takia Tyrrellin autot vetäytyivät kilpailusta.


title: Dennis Rijnbeek

text: Dennis Martinus Hendrikus Rijnbeek (s. 7. elokuuta 1972 Haarlem, Pohjois-Hollanti) on entinen alankomaalainen uimari, joka edusti kotimaataan Kesäolympialaisissa 2000. Siellä hän otti 4 × 100 metrin vapaauintiviestissä hieman liian aikaisen lähdön, joka merkitsi hylkäystä Alankomaiden joukkueelle.


title: Puolan złoty

text: Puolan złoty [] on Puolan rahayksikkö. Sen kansainvälinen koodi on PLN ja lyhenne zł. Se jakaantuu 100 grosziin [] (gr).


title: Tom Thacker

text: Thomas William Arnold ”Tom” Thacker (s. 11. huhtikuuta 1978) on kanadalainen Langleysta kotoisin oleva laulaja, kitaristi ja näyttelijä. Thacker on vaikuttanut koko uransa ajan punkrock-yhtye Gobissa ja sen lisäksi Sum 41:ssä. Hän on myös kokeillut uraa näyttelijänä esiintyen elokuvissa "Going the Distance" (2004) ja "Sharp as Marbles" (2008). Thacker näytteli "Going the Distancessa" omaa itseään ja "Sharp as Marblesissa" Brucea.


title: Fluoriantimonihappo

text: Fluoriantimonihappo (HSbF) on vahvin tunnettu superhappo. Superhappojen vahvuutta kuvaa Hammettin happamuusfunktioon perustuva H-luku, joka fluoriantimonihapolla on −28 ja 100-prosenttisella rikkihapolla se on −12. Vahvuudesta tämä kertoo sen, että yksi yksikkö sitä vastaa noin 10 yksikköä 100-prosenttista rikkihappoa..


title: Fluoriantimonihappo

text:
Fluoriantimonihappoa saadaan vetyfluoridin ja antimonipentafluoridin tai vaihtoehtoisesti vetyfluoridin ja antimonipentoksidin välisellä reaktiolla. Antimoni sitoutuu voimakkaasti fluoridi-ioniin, ja tuloksena saatu antimoniheksafluoridi-ioni SbF ei sido vetyioneja takaisin.
Siksi liuoksessa olevien vetyionien tehollinen konsentraatio pääsee nousemaan paljon suuremmaksi kuin missään tavallisessa happoliuoksessa.


title: Fluoriantimonihappo

text: Fluoriantimonihappoa käytetään karbokationien tutkimiseen ja radikaalipolymeroitumisreaktioissa.


title: Fluoriantimonihappo

text: Fluoriantimonihappo on äärimmäisen syövyttävää ja se kykenee reagoimaan lähes kaikkien tunnettujen yhdisteiden kanssa. Fluoriantimonihappo pystyy syövyttämään lähes kaikkea, joten happoa säilytetään yleensä Teflonista (polytetrafluorieteeni) valmistetuissa astioissa ja sitä käsitellään Teflon-pinnoitetuilla välineillä. Fluoriantimonihappo hajoaa räjähdyksenomaisesti joutuessaan kosketuksiin veden kanssa.


title: St. Pauli ja Reeperbahn

text: St. Pauli ja Reeperbahn on Irwin Goodmanin kuudes albumi, joka ilmestyi vuonna 1970.


title: St. Pauli ja Reeperbahn

text: Levyllä on muutamia kuuluisia kappaleita, kuten ”St. Pauli ja Reeperbahn”, ”Siihen aikaan kun isä lampun osti” sekä ”Elon myrskyissä”. Kappaleessa ”Ryysyranta meni” on introna Irwinin kotiradiolla nauhoittama Ryysyrannan pakkohuutokauppa. Myöhemmin Hattulan nimismies lähetti Fazer Finnlevylle 300 markan laskun levyllä esiintymisestä.


title: St. Pauli ja Reeperbahn

text: Albumi oli Suomen levymyyntitilaston kärjessä helmikuussa 1971, jolloin se syrjäytti väliaikaisesti Creedence Clearwater Revival -yhtyeen "Pendulum"-albumin. Maaliskuussa "Pendulum" palasi kärkipaikalle ja "St. Pauli ja Reeperbahn" putosi kuudenneksi.


title: St. Pauli ja Reeperbahn

text: Kullervo Linnan Humppa-Veikot levytti albumin nimikappaleen vuonna 1971 omalle albumilleen "Humppa-Veikot jälleen".


title: St. Pauli ja Reeperbahn

text: Vuonna 1991 julkaistiin kokoelma-albumi "2 alkuperäistä Reteesti vaan / St. Pauli ja Reeperbahn", johon on yhdistetty levyillä "Reteesti vaan" ja "St. Pauli ja Reeperbahn" olleet kappaleet.


title: Unkarin forintti

text: Unkarin forintti ("magyar forint" [ˈmɒɟɒr ˈforint]) on Unkarin virallinen rahayksikkö. Sen kansainvälinen tunnus on HUF. Forintti jakautuu 100 filleriin ("fillér" [ˈfilleːr]); tosin fillerit eivät nykyään ole käteiskäytössä.


title: Unkarin forintti

text: Valuutan nimi tulee Firenzessä lyödyistä "fiorino d’oro" -kultarahoista, eli floriineista, joita Unkarissa kutsuttiin nimellä "florentinus"


title: Unkarin forintti

text: Itävalta-Unkarin aikana Unkarin valuutan nimi oli forintti, ja se jakaantui 100 kreutseriin (unk. "krajczár" [ˈkrɒjt͡saːr]). Kaksoismonarkian osista Unkari käytti forinttia, Itävalta guldenia. Ensimmäisen maailmansodan jälkeen itsenäistyneessä Unkarissa otettiin käyttöön Unkarin korona [ˈkoronɒ] eli Unkarin kruunu, jota seurasi vuonna 1927 Unkarin pengő [ˈpɛŋgøː]. Valuutta koki hyperinflaation, ja liikkeelle laskettiin jopa sadan triljoonan pengőn seteli.


title: Unkarin forintti

text: Forintti otettiin uudelleen käyttöön vuonna 1946. Valuutta pysyi vakaana muutaman vuoden, minkä jälkeen se alkoi heiketä suunnitelmatalouden takia. Demokratiaan siirtymisen jälkeen inflaatio oli kolme vuotta 35 %, mutta markkinatalous vakautti sen.


title: Unkarin forintti

text: Toistaiseksi viimeinen filleriarvoinen kolikko, 50 filleriä, vedettiin pois rahaliikenteestä vuonna 1999. Filleri on kuitenkin edelleen virallinen yksikkö, jota käytetään esimerkiksi puhelumaksujen hinnoittelussa.


title: Röllin sydän

text: Röllin sydän on vuonna 2007 valmistunut suomalainen animaatioelokuva, jossa Rölli-peikko esiintyy ensimmäisen kerran animoituna. "Röllin sydän" on järjestyksessä kolmas pitkä Rölli-elokuva. Edelliset elokuvat olivat "Rölli – hirmuisia kertomuksia" (1991) ja "Rölli ja metsänhenki" (2001). Sitä mainostettiin ensimmäisenä suomalaisena animaatioelokuvana, vaikka ensimmäinen oli "Joulupukki ja noitarumpu". "Röllin sydän" on siis toinen suomalainen täyspitkä animaatioelokuva. Elokuvan alkuperäisestä poikkeava englanninkielinen nimi on "Quest for a Heart" ("Sydämen etsintä").


title: Röllin sydän

text: Rölli tapaa menninkäistyttö Millin, josta hän saa uuden ystävän. Menninkäisten metsä uhkaa kivettyä ja ainoa keino pysäyttää se on hankkia maaginen sydän Talvenmaasta. Vaikka menninkäiset ja röllit ovat toistensa vastakohtia, heidän on pakko tehdä yhteistyötä pelastaakseen itsensä.


title: Röllin sydän

text: Elokuvan englanninkielisessä versiossa Röllin äänenä on Mackenzie Crook ja Milli Menninkäisen äänenä Lisa Stansfield.


title: Röllin sydän

text: Elokuva voitti parhaan animaation palkinnon saksalaisella Schlingel-elokuvafestivaalilla lokakuussa 2008 ja Chicagon lastenelokuvafestivaaleilla marraskuussa 2008.


title: Epäkongruentti sulaminen

text: Epäkongruentti sulaminen tapahtuu, kun yhdiste sulaessaan hajoaa yhdestä kiinteästä faasista nestefaasiksi ja toiseksi kiinteäksi faasiksi. Ilmiötä kutsutaan peritektiseksi reaktioksi. Yhdisteen täydellinen sulaminen siis tapahtuu lämpötilavälillä toisin kuin kongruentissa sulamisessa.


title: Epäkongruentti sulaminen

text:
Epäkongruentti sulaminen voi tapahtua, jos yhdisteen sulamispiste on alempi kuin jommankumman komponentin. Esimerkiksi natriumin ja kaliumin muodostama yhdiste hajoaa sulaessaan kiinteäksi natriumiksi sekä natrium-kalium -liuokseksi johtuen natriumin korkeammasta sulamislämmöstä.
formula_1


title: Kyproksen punta

text: Kyproksen punta (epävirallisesti myös Kyproksen liira) oli Kyproksen tasavallan virallinen rahayksikkö ennen siirtymistä euroon. Sen valuuttakoodi oli CYP. Kyproksen punta jakaantui 100 centiin.


title: Kyproksen punta

text: Euroopan unioni hyväksyi heinäkuussa 2007 Kyproksen hakemuksen liittyä euroalueeseen. Kypros otti eurot käyttöön 1.1.2008. Kyproksen punta oli sidottu euroon arvolla 1 € = 0,585274 CYP.


title: Capricorns

text: Capricorns on brittiläinen stoner rock -yhtye. Suurin osa biiseistä on instrumentaaleja, mutta muutamassa kappaleessa on mukana myös laulua.


title: Sammon ryöstö

text: Sammon ryöstö on Kalevalassa oleva kertomus, jossa Väinämöinen, Seppo Ilmarinen ja Lemminkäinen lähtevät ryöstämään Sampoa kuultuaan, että Pohjolan väki viettää Sammon ansiosta kissanpäiviä.


title: Sammon ryöstö

text: Ryöstökertomuksen alussa Väinämöinen keskustelee veneen kanssa lähdöstä. Lopulta Väinämöinen lähtee veneellä soutelemaan kohti Pohjolaa. Matkalla joukkio kohtaa hauen, jonka leukaluusta Väinämöinen tekee itselleen kanteleen.


title: Sammon ryöstö

text: Pohjolaan saavuttua Väinämöinen vaatii Louhelta Sammon jakoa. Louhi ei tähän suostu. Väinämöinen soittaa kanteleellaan Pohjolan väen uneen. Pohjolan uinuessa Ilmarinen voitelee yhdeksän lukkoa, joiden takana Sampo on ja Lemminkäinen nappaa Sammon veneeseen. Kun Louhi herää, hän lähettää Iku-Turson Väinämöisen perään. Väinämöinen tarttuu Iku-Tursoa korvasta ja käskee sen painumaan mereen, ettei enää tule koskaan takaisin ja Iku-Turso uskoo Väinämöistä. Sitten Louhi menee kotkan muodossa miehineen heitä vastaan taistelemaan sammosta. Lopussa Sampo kuitenkin hajoaa.


title: Deathgrind

text: Deathgrind (myös death-grind tai death/grind) on metallimusiikin tyyli, joka sekoittaa grindcoren ankaruutta, nopeutta ja ytimekkyytä sekä death metalin monimutkaisuutta. Death metalista poiketen kitarasoolot ovat harvinaisia ja kappaleet lyhytkestoisempia, usein yhdestä kolmeen minuuttiin. Grindcoresta poiketen deathgrind on lähestymistavaltaan teknisempää ja hardcore punk -vaikutteet eivät ole yhtä ilmeisiä. Deathgrindiksi ei yleensä luokitella grindcore-yhtyeitä, jotka myöhemmin ovat muuttuneet death metal -ryhmiksi, kuten Carcass ja Napalm Death. Jälkimmäisen viimeisimmät tuotokset "The Code is Red...Long Live the Code" ja "Smear Campaign" voidaan kuitenkin lukea deathgrind-albumeiksi.


title: Luettelo jääkiekon Suomi-sarjassa pelanneista joukkueista

text: Lueteltuna kaikki Suomi-sarjassa jääkiekkoa pelanneet joukkueet. Tilanne kauden 2017–2018 jälkeen.


title: Oyuki Konno

text: Oyuki Konno (, s. 2. kesäkuuta 1965) on japanilainen kirjailija. Hänen kuuluisin teoksensa on Maria-sama ga miteru -kevytromaanisarja, jota on sovitettu myös animeksi (kolme tuotantokautta; neljäs ilmoitettu), Satoru Nagasawan piirtämäksi mangaksi sekä audiodraamoiksi. Lisäksi hän on kirjoittanut sarjat "Yume no miya" ja "Suripisshu!" sekä erillisen teoksen "Sakana no ten – ihō no kakera".


title: Kongruentti sulaminen

text:
Kongruentissa sulamisessa kiinteän faasin ja nestefaasin koostumukset ovat samanlaiset. Ilmiötä kutsutaan eutektiseksi reaktioksi. Puhtaat ja isomorfiset aineet sulavat kongruentisti. Esimerkiksi jään sulaminen vedeksi on kongruentti sulaminen, joka tapahtuu tietyssä vakiolämpötilassa (0 °C).
formula_1


title: Damn Seagulls

text: Damn Seagulls on suomalainen, vuonna 1997 Helsingissä perustettu rock-, soul- ja punk-yhtye. Sen keulahahmona tunnetaan laulaja ja lauluntekijä Lauri Eloranta. Elorannan vaikutteiksi luetaan Bruce Springsteenin varhaistuotannot sekä The Afghan Whigsin maanisdepressiivinen soulrock.


title: Damn Seagulls

text: Yhtye on julkaissut kolme studioalbumia: "Soul Politics" (2007), "One Night at Sirdies" (2005) sekä "Hunting Season" (2009). "Hunting Season" -albumin jälkeen Damn Seagullsin yksi ajanjakso tuli päätökseen ja bändin jäsenet halusivat keskittyä hetkeksi muiden asioiden tekemiseen. Vokalisti-kitaristi Lauri Eloranta keskittyikin tuottamiseen, äänittämiseen ja Pää Kii -yhtyeeseen, Niko Kangas työskenteli esimerkiksi Tuomon ja Ismo Alangon levyjen parissa ja muut Damn Seagulls -muusikot tekivät sekalaisia hommia kuvataiteen opettamisesta varastoduuneihin.


title: Damn Seagulls

text: Erään lyhytikäiseksi jääneen sivuprojektin myötävaikutuksesta bändi palasi treenikämpälle, ja kymmenen vuoden tauon jälkeen rumpujakkaralle istui Lokkien alkuperäisrumpali Matti Koivisto. Uusi kipinä oli syttynyt, ja nopeassa ajassa syntyi lähes 100 biisiaihiota. Kauan valmisteltu paluualbumi julkaistiin keväällä 2014.


title: Damn Seagulls

text: Damn Seagullsin musiikkia on kuultu myös muun muassa Subtv:n mainoksissa sekä The Duudsonit -televisiosarjassa ja -elokuvassa.


title: Damn Seagulls

text: Livenä yhtye kasvaa välillä jopa yhdeksänhenkiseksi puhaltimien ansiosta. Yhtye on tullut erityisesti kuuluisaksi energisistä livekeikoistaan. Uudelleenaktivoitumisen jälkeen Damn Seagulls on jo nähty esimerkiksi Afghan Whigsin, Flogging Mollyn ja Michael Monroen lämmittelijänä.


title: U.S. Gold

text: U.S. Gold oli brittiläinen tietokone- ja videopelejä kehittävä ja julkaiseva pelitalo. Yhtiö toimi aina 1980-luvun alusta 1990-luvun puoleenväliin, tuottaen lukuisia pelejä 8-bittisille, 16-bittisille ja 32-bittisille alustoille.


title: U.S. Gold

text: Geoff Brown perusti U.S. Goldin Birminghamissa vuonna 1984. Hän perusti sen vuonna 1983 perustamansa tietokonepelejä jakelevan Centresoftin kustannusosastoksi. Heidän ensisijainen tavoitteensa oli julkaista suosittujen amerikkalaisten kotitietokoneiden, Atarin ja Commodore 64:n, pelejä Isossa-Britanniassa ja Euroopassa sekä kääntää ne myöhemmin myös eurooppalaisilla tietokonemarkkinoilla muille suosituille 8-bittisille kotitietokoneille, kuten ZX Spectrumille ja Amstrad CPC:lle.


title: U.S. Gold

text: Eidos Interactive osti yhtiön vuonna 1996.


title: U.S. Gold

text: Yhtiö julkaisi mm. Segan Out Run pelejä.


title: Cortex Command

text: Cortex Command on Data Realms LLC:n kehittämä kaksiulotteinen toimintapeli. Peli on sivusta kuvattu ja siinä on "Worms"-pelien tyylinen täysin tuhoutuva maasto.


title: Cortex Command

text: Tulevaisuudessa ihmiset ovat paenneet planeetaltaan ja fyysisen kehonsa rajoituksilta. Näin he voivat matkustaa kauas avaruuteen samalla, kun aivoja pidetään elossa keinotekoisin menetelmin. He kohtaavat muita lajeja ja pian aloitetaan intergalaktinen vaihtokauppa. Koska kasvavat sivilisaatiot vaativat lisää resursseja niin jatkuvasti kasvava rintama on pakollinen kehityksen turvaamiseksi. Pelaaja on yhdellä viimeisistä teollistumattomista ja luonnonvaraisista planeetoista. Pelaaja johdattaa joukkojaan vihollista vastaan ja toimii heidän aivoinaan.


title: Cortex Command

text: Pelissä on suojeltava omia aivoja ja mahdollisesti tuhottava vastustajan aivot. Peliin on myös suunniteltu yli 20 jakson tarinamoodia, mutta se on vielä kehityksessä. Pelissä on mahdollista olla yhdestä neljään pelaajaa. Pelissä kaivetaan kultaa viimeiseltä ihmisen hyväksikäyttämättömältä planeetalta ja sillä ostetaan lisää klooneja, aseita, työkaluja, raketteja, ym. joita sitten käytetään vihollisen eliminoimiseen. Pelaaja itse voi ohjata yhtä hahmoa kerrallaan ja pelata kuin ammuntapeliä, tai sitten komentaa tekoälyä liikuttamaan joukkojansa. Tällä hetkellä tekoäly ei vielä ole täysin toiminnassa, mutta se voi tehdä perustoimintoja.


title: Cortex Command

text: Peli on tehty helposti modattavaksi, pääasiassa koska tällä hetkellä varsinaisia joukkoja ja aseita on vähän ja pelin tekijät ovat päättäneet aluksi viimeistellä pelin muut osat ennen kuin alkavat tehdä siihen uusia aseta ja hahmoja. Peliä voi modata graafisesti sekä aseiden ja hahmojen ominaisuuksia voi muuttaa. Peli lukee .ini tekstitiedostoja ja .bmp bittikarttakuvia sekä .wav ja .ogg äänitiedostoja. Itse modaamisesta löytää lisää tietoa pelin foorumeilta ja omalta sivulta CortexWiki.


title: Shōjoai

text: Shōjoai (), kirjaimellisesti ”tyttörakkaus”, on termi, joka tarkoittaa animessa ja mangassa esiintyvää naispuolisten hahmojen välistä romantiikkaa ja homoseksuaalisuutta. Sitä pidetään yleisesti yhtenä mangan ja animen kategorioista. Sitä ei tule sekoittaa termiin yuri, joka tarkoittaa shōjoain tapaan naispuolisten hahmojen välistä homoseksuaalisuutta, mutta pornografisessa merkityksessä. Niin kutsuttu miesvastine shōjoaille on shōnen’ai. Shōjoai on useimmiten tytöille suunnattua, mutta myös pojille suunnattua shōjoaita on olemassa. Näiden välillä on kuitenkin oleellisia eroja: tytöille suunnatut julkaisut keskittyvät lähinnä draamaan ja hahmojen välisiin suhteisiin, kun taas pojille suunnattu shōjoai on yleensä eroottisempaa ja paljastavampaa, joskus jopa yuria muistuttavaa.


title: Shōjoai

text: Sarjoja, joissa on merkittäviä shōjoai-elementtejä:Shōjoaita esiintyy jonkin verran myös seuraavissa sarjoissa:


title: Let It Be

text: Let It Be on The Beatlesin kahdestoista ja viimeinen albumi, joka julkaistiin 8. toukokuuta 1970. Suurin osa albumista äänitettiin jo ennen yhtyeen edellistä levyä "Abbey Road", mutta koska yhtyeen jäsenet olivat silloin tyytymättömiä siihen, se jäi toistaiseksi hyllylle. "Abbey Roadin" jälkeen tuottaja Phil Spector ”uudelleentuotti” levyn ja siitä tuli The Beatlesin viimeinen julkaisu.


title: Let It Be

text: Albumin nimen piti alun perin olla "Get Back" (vuonna 1969), mutta nauhoitukset hyllytettiin yli vuodeksi ja julkaistiin yhtyeen hajoamisen jälkeen keväällä 1970 nimellä "Let It Be". Vuoden 1970 alkupuolella "Let It Be" -sessioiden nauhat annettiin yhdysvaltalaiselle tuottajalle Phil Spectorille Paul McCartneyn vastahakoisen suostumisen jälkeen. Phil Spector viimeisteli albumin ja lisäsi siihen orkesterin ja kuoron säestystä. McCartney ei ollut tästä mielissään, varsinkaan kappaleensa ”The Long and Winding Road” kohdalla, jonka hän oli tarkoittanut yksinkertaiseksi pianoballadiksi. John Lennon puolusti Spectoria 1970 Jann Wennerille antamassaan haastattelussa, joka julkaistiin kirjana ja suomeksi 1973 nimellä "Lennon muistelee":


title: Let It Be

text: ”Ja hän [Spector] teki töitä sen kimpussa kuin sika. Hänhän oli aina halunnut työskennellä Beatlesin kanssa, ja hänelle annettiin paskaisin kuviteltavissa oleva satsi heikosti äänitettyä paskaa jossa oli kurja fiilinki ja hän sai siitä jotakin irti. Hän teki suuren työn.” – Lennon kesäkuussa 1970


title: Let It Be

text: Kymmenen vuotta myöhemmin Lennon kommentoi levyä toistamiseen ja puolusti jälleen Phil Spectoria Playboy-lehden haastattelussa näin: ”Hän otti paskaisimman kasan paskaa ja teki siitä jotakin.”


title: Let It Be

text: Albumin nimikappale ”Let It Be” on Paul McCartneyn säveltämä ja kertoo unesta, jossa hän näki kuolleen äitinsä ilmestyvän ja lohduttavan häntä myrskyisinä hetkinä, jolloin The Beatles oli hajoamassa.


title: Let It Be

text: ”The Long And Winding Road” on myös Paul McCartneyn kirjoittama laulu. Se kertoo hänen ”elämän matkastaan” karkeasti ajateltuna. Alun perin McCartney oli tarkoittanut laulun hienoeleiseksi pianoballadiksi, mutta Spector lisäsi sen taustalle mahtipontisen orkesterisäestyksen, joka ei ollut McCartneyn mieleen. Tästä huolimatta kappale päätyi levylle sellaisena. McCartneyn esittäessä kappaletta konserteissaan sen sovitus on muistuttanut kuitenkin huomattavasti Spectorin tuottamaa versiota.


title: Let It Be

text: ”Across the Universe” on John Lennonin kirjoittama laulu. Se julkaistiin ensimmäisen kerran hyväntekeväisyyssinglenä vuoden 1969 joulukuussa. "Let It Be" -albumilla se ilmestyi uudelleentuotettuna. Omat versionsa laulusta ovat tehneet muun muassa David Bowie, Roger Waters (Andy Fairweather-Low’n kanssa) sekä Fiona Apple, jonka esittämä versio soi elokuvassa "Pleasantville – Onnellisten kaupunki".


title: Let It Be

text: ”One After 909” on varhaisimpia tunnettuja Lennon/McCartney-sävellyksiä. Se kirjoitettiin jo 1950-luvun lopulla ja nauhoitettiin 1960-luvun alussa, mutta "Let It Be" -sessioissa äänitetty uusi versio julkaistiin ensin. ”Two of Us” on McCartneyn kirjoittama kappale, jonka hän ja Lennon laulavat yhdessä. McCartneyta inspiroi kappaletta tehdessään hänen vaimonsa Linda.


title: Let It Be

text:
Alkutalvella 2003 albumista ilmestyi versio "Let It Be... Naked", joka sisältää kappaleet alkuperäisinä ilman Phil Spectorin muokkauksia. Albumi on digitaalisesti remasteroitu.A-puoli
B-puoli


title: Peter Revson

text: Peter Jeffrey Revson (27. helmikuuta 1939 New York City, New York, Yhdysvallat – 22. maaliskuuta 1974 Midrand, Etelä-Afrikka) oli yhdysvaltalainen kilpa-autoilija, joka menestyi Formula 1 -sarjassa ja Indianapolis 500 -kilpailuissa. Revson oli miljonääri, sillä hän oli suuren Revlon-kosmetiikkayhtiön perillinen. Hän seurusteli Miss Maailma Marjorie Wallacen kanssa.


title: Peter Revson

text: Revson syntyi New York Cityssä.


title: Peter Revson

text: Ollessaan Cornellin yliopistossa Revson alkoi ajaa kilpaa. Revson osallistui ensimmäistä kertaa Formula 1 -sarjaan Monacon Grand Prix'ssa 1964. Vuonna 1971 hän ajoi McLaren-tallissa ja hänestä tuli ensimmäinen amerikkalainen CanAm -sarjan maailmanmestari. Samalla kaudella hän sijoittui toiseksi Indianapolis 500 -kilpailussa. Kyseiseen kilpailuun hän lähti paalupaikalta. Hän kilpaili Indianapolis 500 -kilpailuissa joka vuosi vuosina 1969-1973. Kaudeksi 1972 Revson nimettiin McLaren-tallin Formula 1 -kuljettajaksi. Hän oli tallissa kaksi vuotta, ja onnistui voittamaan Britannian ja Kanadan Grand Prix't kaudella 1973. Tämän jälkeen hän siirtyi kaudeksi 1974 Shadow-talliin.


title: Peter Revson

text: Revson kuoli Etelä-Afrikan Grand Prix'n vapaissa harjoituksissa 22. maaliskuuta 1974, kun hänen Shadow Ford DN3 -autostaan pettivät ripustukset. Revson ajoi kaarteessa ulos ja paloi pahasti ajokissaan. Graham Hill, Emerson Fittipaldi ja Eddie Keizan yrittivät pelastaa Revsonin palavasta autosta, mutta korkealle loimuavat liekit estivät heitä tekemästä sitä. Revson kuoli matkalla sairaalaan. Hänestä tuli toinen autourheilussa surmansa saanut Revson, sillä hänen veljensä Douglas kuoli kolarissa Tanskassa vuonna 1967.


title: Peter Revson

text: Revsonin korvasi Tom Pryce, joka kuoli samassa Grand Prix'ssa kolme vuotta myöhemmin.


title: Peter Revson

text: Revson pääsi Motorsports Hall of Fame of Americaan vuonna 1996 urheiluautoluokkaan.


title: Como

text: Como (paikallisella murteella "Comm") on kaupunki Lombardiassa, Pohjois-Italiassa. Kaupunki sijaitsee 45 kilometriä Milanosta pohjoiseen Comojärven rannalla. Kaupunki on Comon maakunnan pääkaupunki. Kaupungissa on noin 85 000 asukasta.


title: Como

text: Kaupunkia ympäröivät kukkulat olivat asuttuja jo pronssikaudella. Kelttiläisen heimon orobien asumuksista on edelleen nähtävissä jäänteitä kaupungin lounaispuolella sijaitsevilla puita kasvavilla mäenrinteillä.


title: Como

text: Ensimmäisellä vuosisadalla eaa. roomalaiset ottivat alueen haltuunsa. Ensimmäinen keskus perustettiin läheisille mäenrinteille, mutta se siirrettiin Julius Caesarin käskystä nykyiseen paikkaansa. Caesar kuivatutti nykyisen Comojärven eteläisen lahden ja loi kaupungin ruutukaavan. Vastaperustetulle kaupungille annettiin nimi Novum Comum.


title: Como

text: Vuonna 774 kaupunki antautui Kaarle Suuren johtamalle frankkien armeijalle. Kaupungista tuli frankkien johdolla kaupankäynnin keskus.


title: Como

text: Vuonna 1127 Como hävisi vuosikymmenen jatkuneen sodan läheistä Milanon kaupunkia vastaan. Fredrik I Barbarossan tuhotessa Milanon vuonna 1162 Comot saivat hyvityksen kokemalleen tappiolle. Fredrik rakennutti kaupungin ympärille useita puolustustorneja, joista yksi on yhä jäljellä.


title: Como

text: Sittemmin ranskalaiset valtasivat kaupungin ja tämän jälkeen espanjalaiset. Vuonna 1714 kaupungin valtasivat itävaltalaiset. Napoleon I hallitsi kaupunkia vuodesta 1796 vuoteen 1815, minkä jälkeen itävaltalaiset saivat Wienin kongressin päätösten perusteella kaupungin jälleen haltuunsa. Vuonna 1859 Giuseppe Garibaldi liitti kaupungin vastaperustetun Italian yhteyteen, Savoijin kuningashuoneeseen.


title: Como

text: Toisen maailmansodan lopussa Comon alueen partisaanit ottivat Mussolinin vangiksi Comojärven pohjoisrannalla.Comon funikulaari rakennettiin 1894 yksiraiteiseksi. Funikulaari vie matkustajat 715 metrin korkeuteen, Brunaten kylään, jossa on noin 1 800 asukasta. Nämä asukkaat muodostavat funikulaarin pääasiallisen käyttäjäkunnan.


title: Colin Firth

text: Colin Andrew Firth (s. 10. syyskuuta 1960 Grayshott, Hampshire) on englantilainen Oscar-palkittu näyttelijä. Hän tuli tunnetuksi Jane Austenin romaaniin perustuvan "Ylpeys ja ennakkoluulo" -televisiosarjan Herra Darcyna ja samaan romaaniin löyhästi perustuvien Bridget Jones -elokuvien Mark Darcyna. Firthin huomattavin rooli oli elokuvassa "Kuninkaan puhe", josta hän muiden palkintojen ohella voitti parhaan miespääosan Oscarin. 2010-luvulla hänen imagonsa myös muuttui hurmurista herrasmiesagentiksi "Kingsman"-elokuvien myötä.


title: Colin Firth

text: Firth vietti lapsuutensa alun Nigeriassa ja palasi Englantiin viisivuotiaana aloittaakseen koulunkäynnin Winchesterissä. Colin päätti noin 15-vuotiaana alkaa näyttelijäksi, hän opiskeli kaksi vuotta Drama Centre -teatterikoulussa ja esitti pääosaa näytelmässä "Hamlet". Hänen ensimmäinen esiintymisensä valkokankaalla tapahtui elokuvassa "Vakoojan tarina". Osastaan tv-elokuvassa "Kuningattaren ja isänmaan puolesta" hän sai Bafta-ehdokkuuden sekä Royal Television Societyn parhaan näyttelijän palkinnon. Hän on saanut Bafta-ehdokkuuden myös herra Darcyn roolistaan vuonna 1995 valmistuneessa televisiosarjassa "Ylpeys ja ennakkoluulo". Firth voitti Oscarin parhaasta miespääosasta vuonna 2011 näyteltyään änkytyksensä kanssa kamppaillutta Yrjö VI:ta elokuvassa "Kuninkaan puhe". Vuonna 2016 hän tuotti elokuvan "Loving".


title: Colin Firth

text: Kuvatessaan elokuvaa "Valmont" Firth tapasi näyttelijä Meg Tillyn, johon omien sanojensa mukaan rakastui ensi silmäyksellä, mutta hänellä kesti hiukan aikaa ymmärtää asia. Vuonna 1990 pari muutti Pohjois-Amerikkaan pieneen syrjäiseen mökkiin ja kumpikin jätti näyttelemisen. Vuonna 1990 parille syntyi poika, William Joseph Firth. Perheeseen kuuluivat myös Tillyn tytär ja poika hänen aiemmasta avioliitostaan. Eristäytynyt elämä ei kuitenkaan sopinut Firthille, ja vuonna 1994 hän palasi Lontooseen Tillyn jäädessä lasten kanssa heidän metsämökkiinsä. Erosta huolimatta Firth on säilyttänyt läheiset välit poikaansa, ja yhä edelleen hän kutsuu myös Tillyn muita lapsia lapsipuolikseen.


title: Colin Firth

text: Firthin palattua Lontooseen hänelle tarjottiin Mr. Darcyn roolia, ja kuvausten aikana Firth aloitti suhteen Darcyn rakastettua Elizabethia näytelleen Jennifer Ehlen kanssa. Pari erosi kuitenkin vuotta myöhemmin. "Ylpeyden ja ennakkoluulon" kuvausten jälkeen Firth lensi Kolumbiaan, jossa hän kuvasi elokuvaa "Nostramo". Elokuvan assistenttina työskenteli italialainen Livia Giuggoli, josta Firth sanoi tienneensä heti ensi silmäyksellä, että kyseessä on hänen tuleva vaimonsa. Vuonna 1997 Firth ja Giuggioli vihittiin Roomassa. Kunnioituksesta vaimoaan ja tämän vanhempia kohtaan Firth aloitti italian kielen opiskelun. Kymmenen vuotta myöhemmin hän puhui kieltä jo sujuvasti. Firth on itse sanonut, ettei Livia ymmärrä lainkaan häneen kohdistuvaa ihannointia ja esimerkiksi aamulla nähdessään vastaheränneen miehensä hän saattaa toisinaan tokaista: "Oh, look. It's mister Darcy".


title: Colin Firth

text: Firthillä ja Giuggiolilla on kaksi lasta: Luca (s. 2001) ja Mateo (s. 2003). Firthillä on myös nuorempi sisar, Kate, ja nuorempi veli, Jonathan. Colinin mukaan veljen ensimmäinen kommentti siihen, kun hänelle tarjottiin herra Darcyn osaa, oli: ”Darcy? Mutta eikö hänen kuuluisi olla seksikäs?” Kate ja Jonathan Firth ovat myös näyttelijöitä. Kate Firth on opiskellut myös puheterapeutiksi. Hän oli isoveljensä neuvonantaja Kuninkaan puhetta kuvattaessa.


title: Colin Firth

text: Firth on kiinnostunut kirjallisuudesta ja hän on aina lukenut paljon. Hän näytteli esimerkiksi elokuvassa Genius toimittajaa (ja lahjakkaiden kirjailijoiden löytäjää) joka ystävystyy kirjailija Thomas Wolfen kanssa auttaessaan tätä. Lisäksi Firth toimi Graham Greenen teoksen Jutun loppu -äänikirjaversion lukijana.


title: Colin Firth

text: Firth osallistuu myös hyväntekeväisyyteen ja on kiinnostunut sellaisista aiheista kuin Reilu Kauppa, heimolaisuus ja pakolaisuus. Hän tukee muun muassa Survival Internationalia.


title: Luettelo valtioista, joilla on vain yksi maarajanaapuri

text: Tämä on luettelo itsenäisistä valtioista, joilla on vain yksi maarajanaapuri. Merentakaisia alueita ei ole huomioitu.


title: Jean Lafitte

text: Jean Lafitte (1780–1826?) oli kuuluisa 1800-luvun alun merirosvo Meksikonlahdella. Hänen arvellaan olleen kotoisin Ranskasta. Lafitten kerrotaan osallistuneen vuoden 1812 sotaan Yhdysvaltojen puolella Britanniaa vastaan.


title: Jean Lafitte

text: Lafitte oli naimisissa Madeleine Ragaudin kanssa, mutta pari ei saanut lapsia. Lafittella oli yksi avioliiton ulkopuolinen lapsi, Pierre Lafitte (s. 1816) Catherine Villars'n kanssa.


title: Jean Lafitte

text: Lafitten tarinasta on tehty elokuva "The Buccaneer" (1958), joka perustuu Lyle Saxonin kirjoittamaan romaaniin "Lafitte the Pirate" (1930).


title: Jean Lafitte

text: Bonanza -sarjan jaksossa "The gentleman from New Orleans" näyttelijävieras esittää olevansa Jean Lafitte. Hänen oikea henkilöllisyytensä ei kuitenkaan selviä jakson aikana.


title: Bruno Senna

text: Bruno Senna Lalli (s. 15. lokakuuta 1983 São Paulo, São Paulo, Brasilia) on brasilialainen kilpa-autoilija.


title: Bruno Senna

text: Bruno Sennan eno oli kolminkertainen F1-maailmanmestari Ayrton Senna. Hänen kuolemansa takia Bruno Senna lopetti kilpailemisen vuosiksi, mutta aloitti ajamisen taas vuonna 2002.


title: Bruno Senna

text: Senna ajoi kaudella 2007 GP2-sarjassa Arden International - tallissa sijoittuen kahdeksanneksi. Kaudella 2008 hän sijoittui GP2-sarjassa toiseksi iSportin autolla. Sennan kauden huippuhetkenä oli voitto Monacon GP2-kisassa.


title: Bruno Senna

text:
Sennaa kaavailtiin Brawnin kuljettajaksi Formula 1:siin kaudella , mutta kokenut Rubens Barrichello sai lopulta tuon paikan.
Seuraavaksi kaudeksi Senna sai paikan sarjaan uutena tallina tulleesta Campos Meta -tallista, joka vaihtoi nimensä Hispania Racingiksi. Talli oli yksi kolmesta tulokastallista sarjassa, eikä se kyennyt realistisesti kilpailemaan muita vastaan sijoituksista. Senna ja hänen tallikaverinsa Karun Chandhok eivät päässeet ennen kauden alkua kertaakaan testaamaan autoa, mikä vaikeutti molempien kilpailemista.


title: Bruno Senna

text:
Britannian GP:ssä 2010 Senna korvattiin Sakon Yamamotolla kurinpidollisena toimenpiteenä hänen riitauduttua tallipäällikkö Colin Kollesin kanssa kilpailun alla. Sennan kauden parhaaksi suoritukseksi jäi Korean kilpailusta ajettu 14. sija.
Kaudeksi Bruno Senna siirtyi Lotus Renault GP:n riveihin ensisijaiseksi varakuljettajaksi. Myöhemmin elokuun loppupuolella ilmoitettiin, että Senna korvaa Belgian GP:stä eteenpäin Nick Heidfeldin Lotus-Renault'n ratissa. Hän ajoi Italian kilpailussa yhdeksänneksi ottaen uransa ensimmäiset MM-pisteet. Muissa kilpailuissa hän ei saavuttanut pisteitä.


title: Bruno Senna

text: Kaudella Bruno Senna ajoi Williamsilla, jolla hänen enonsa Ayrton Senna oli ajanut viimeiseksi jääneellä kaudellaan . Senna onnistui ajamaan sateen värittämässä Malesian GP:ssä kuudenneksi. Belgian GP:ssä Senna ajoi uransa ensimmäisen kilpailun nopeimman kierroksen. Senna saavutti 31 pistettä sijoittuen sarjan 16:ksi. Hänen sopimustaan ei jatkettu, vaan talli palkkasi kuljettajakseen Valtteri Bottaksen.


title: Bruno Senna

text: Vuonna 2013 Senna siirtyi FIA World Endurance Championship -sarjaan, jossa hän ajoi Aston Martin Racing -tiimissä. Samana vuonna hän osallistui Le Mansin 24 tunnin ajoon.


title: Bruno Senna

text: Vuosien 2014–2016 aikana Senna kilpaili Mahindra Racing -tallissa Formula E -sarjassa.


title: Marko Saaresto

text: Marko Saaresto (s. 5. joulukuuta 1970 Helsinki) on suomalainen laulaja ja sanoittaja. Hän on Poets of the Fall -yhtyeen keulahahmo.


title: Marko Saaresto

text: Saareston äiti on asunut Englannissa ja puhui pojalleen jo pienenä englantia. Saaresto osaa englantia hyvin ja katsookin olevansa sen ja suomen suhteen kaksikielinen. Saaresto opiskeli yliopistossa englantia sekä klassista laulua ja on ollut vaihto-oppilaana Floridassa ja Irlannissa. Hän on koulutukseltaan urheiluhieroja ja graafinen suunnittelija. Saaresto soittaa kitaraa ja pianoa.


title: Marko Saaresto

text: Ennen Poets of the Fallin menestystä Saaresto toimi Matinkylässä, Espoossa omassa mainosyrityksessään nimeltä "Sleeping Dog". Hän on myös ollut kahdessa yhtyeessä, "PlayGround" ja "Fuss", joka esitti pop-jazz-tyyppistä musiikkia. Saaresto irtisanoi asuntonsa ja myi autonsa ja muutti vanhempiensa kellariin rahoittaakseen ensimmäisen Poets of the Fallin levyn "Signs of Life".


title: Marko Saaresto

text: Saaresto oli mukana tekemässä suomalaisen Remedy Entertainment -pelitalon ensimmäistä Max Payne -peliä. Siinä hän näytteli mafiapomo Vladimir Lemiä pelin graafisissa novelleissa ja toimi ääninäyttelijänä pelin sisäisissä TV-sarjoissa. Myöhemmin Saaresto oli myös mukana Remedyn kehittämässä Alan Wake -pelissä esittämässä musiikkia omana itsenään sekä alter ego Old Gods Of Asgardina.


title: Marko Saaresto

text: Marko Saaresto sanoittajana - Fono.fi


title: Josh Henderson

text: Joshua Baret ”Josh” Henderson (s. 25. lokakuuta 1981) on yhdysvaltalainen näyttelijä, joka on syntynyt Texasin Dallasissa. Hän vietti suurimman osan nuoruudestaan Oklahomassa ja Texasissa. Hän valmistui Tulsan Memorial Senior High Schoolista toukokuussa 2000.


title: Josh Henderson

text: Josh Henderson osallistui vuonna 2001 Yhdysvalloissa Popstars 2 -laulukilpailuun. Hän pääsi jatkoon, koska hän ”lauloi kuin Justin Timberlake”. Henderson pääsi loppujen lopuksi kuuden voittajan joukkoon. Hänen yhtyeensä "Scene23" sai levytyssopimuksen, mutta heidän levy-yhtiönsä meni konkurssiin.


title: Josh Henderson

text: Popstars 2:n jälkeen Josh Henderson toimi näyttelijänä, laulajana ja mallina. Hän ei ikinä uskonut olevansa niin haluttu. Henderson näytteli UPN:n televisiosarjan "One on One" useissa tuotantokausissa. Hän on ollut mukana myös komediasarjassa "Teinitytön kasvatusopas" ("8 Simple Rules... for Dating my Teenage Daughter"), missä hän tapasi entisen tyttöystävänsä Kaley Cuocon. Henderson on myös esittänyt Bo Rider -nimistä sotilasta Steven Bochon "Kaukana kotoa" -sotadraamassa. Lisäksi hän näytteli elokuvassa "Unelmieni naapuri" ("The Girl Next Door"), joka oli yleisömenestys. Henderson liittyi "Täydellisten naisten" näyttelijäkaartiin syksyllä 2006 Edie Brittin 18-vuotiaana veljenpoikana, Austin McCannina. Sen lisäksi hän on esiintynyt elokuvissa "Step Up", "Broken Bridges – Takaisin kotiin" ja "Fingerprints" sekä televisiosarjassa "90210". Hän näytteli J. R. Ewingin poikaa John Ross Ewing III:ia "Dallasin" uusintasarjassa 2012–2014.


title: Josh Henderson

text: Henderson on seurustellut poplaulaja Ashlee Simpsonin kanssa. Pari lopetti suhteensa vuonna 2004 kahden vuoden yhdessäolon jälkeen. Josh Henderson oli myös mukana Simpsonin tositelevisiosarjan, "The Ashlee Simpson Show’n", muutamissa ensimmäisissä jaksoissa. Hendersonilla on kaksi nuorempaa sisarta, Hannah ja Chelsea. Hän on harrastanut nuoruudessaan paljon urheilua, kuten tanssia ja koripalloa. Hendersonilla on heterokromia, eli hänen silmänsä ovat eri väriset, toinen on sininen ja toinen vihreä.


title: Bank of China

text: Bank of China (, , ) on yksi Kiinan neljästä suuresta valtion omistamasta pankista. Se on perustettu vuonna 1912, joten se on Kiinan vanhin pankki. Pankin pääkonttori sijaitsee Pekingissä.


title: Bank of China

text: Bank of Chinan juuret ulottuvat Qing-dynastian aikana vuonna 1905 perustettuun pankkiin. Pankki painoi rahaa vuonna 1908, mutta sen kansallinen vaikutus jäi pieneksi. Virallisesti Bank of China perustettiin Kiinan tasavallan aikana Sun Yat-senin valtakaudella vuonna 1912. Pankki toimi Kiinan pääasiallisena fiskaali- ja finanssialan auktoriteettina vuodesta 1912 vuoteen 1949. Kiinan sisällissodan jälkeen kommunistit perustivat vuonna 1949 Kiinan kansanpankin ja Bank of Chinan asema muuttui toissijaiseksi. Pankki kansallistettiin ja sen vastuulle jäi vain kansainvälinen kauppa.


title: Bank of China

text: Kiinan poliittisten uudistusten jälkeen ja niiden aikana 1979-1980 Bank of Chinasta tuli maan suurin kaupallinen pankki. Pankki laajensi finanssialan palvelujen tarjontaansa ja alkoi vuonna 1984 tarjota kansainvälisiä joukkovelkakirjoja Japanissa. Laajentuminen Japaniin osoittautui taloudelliseksi onnistumiseksi Japanin 1980-luvun ja 1990-luvun alun taloudellisen nousun myötä. Myöhemmin pankista tuli Hongkongin ja Macaon rahaa painava pankki.


title: Bank of China

text: Vuoden 2004 elokuussa Bank of Chinasta tuli virallisesti valtion hallinnoima kaupallinen pankki. Kaupallisena pankkina Bank of China hyväksyy yksityishenkilöiden talletuksia, sekä myöntää näille ja yrityksille lainoja. Bank of Chinalla on yli 10 000 osastoa Kiinassa ja ulkomailla 27:ssä maassa. Eri puolilla maailmaa pankki työllistää yhteensä noin 200 000 henkilöä. Pankin varallisuudeksi on arvioitu 3 triljoonaa renminbiä, eli noin 385 miljardia Yhdysvaltain dollaria. Fortune-lehden julkaisemalla Global 500-listalla maailman suurimmista yrityksistä Bank of China oli vuonna 2014 sijalla 59. Taseensa perusteella (2 584,45 mrd. USD) pankki luokiteltiin vuonna 2015 Kiinan neljänneksi suurimmaksi ja maailman viidenneksi suurimmaksi julkisesti noteeratuksi pankiksi.


title: Bank of China

text: Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).


title: Sikfuk

text: Sikfuk on yhdysvaltalainen teknisesti suuntautuvaa slam death metalia soittava yhtye, joka perustettiin vuonna 2001.


title: Euroopanlehtikuusi

text: Euroopanlehtikuusi ("Larix decidua") on lehtikuusiin kuuluva puu.


title: Euroopanlehtikuusi

text: Puu kasvaa 10–25 metriä korkeaksi. Runko saattaa usein olla mutkainen. Suomen korkein euroopanlehtikuusi, jonka läpimitta 69-vuotiaana oli 74 cm ja korkeus 32,6 metriä, kasvoi Punkaharjulla. Nykyään puu on yli 46 metriä korkea ja läpimitaltaan lähes metrin. Avoimella paikalla kasvaessaan euroopanlehtikuuselle tulee leveämpi latvus kuin siperianlehtikuuselle.


title: Euroopanlehtikuusi

text: Puun emikukinnot ovat väriltään purppuranpunaisia ja hedekukinnot puolestaan ovat keltaisia. Käpyjä euroopanlehtikuusi alkaa tuottaa vasta 20-vuotiaana. Ne kehittyvät kesän aikana. Ne ovat pitkänomaisia 50–60-suomuisia. Peitinsuomujen kärjet näkyvät käpysuomujen välistä ainakin kävyn tyviosassa.


title: Euroopanlehtikuusi

text: Euroopanlehtikuusi on kotoisin Keski-Euroopan vuoristoista Alpeilta Karpaateille. Vuoristoalueiden lisäksi esimerkiksi Puolassa laji viihtyy myös alavammilla mailla.


title: Euroopanlehtikuusi

text: Suomessa euroopanlehtikuusta on kasvatettu kartanoiden puistoissa 1700-luvulta asti. Keski- ja Pohjois-Euroopassa sitä käytetään paljon metsäpuuna, mutta Suomessa käytetympi lehtikuusilaji on kuitenkin siperianlehtikuusi. Täällä euroopanlehtikuusta käytetään lähinnä koristepuuna.


title: Euroopanlehtikuusi

text: Maaperäksi kelpaa niin hiekka-, moreeni- kuin savimaakin. Soistuneilla paikoilla puu ei viihdy. Kasvupaikan on oltava valoisa.


title: Euroopanlehtikuusi

text: Suomessa kasvaneissa puissa on yleisesti esiintynyt lehtikuusensyöpää. Tuhoja ovat aiheuttaneet myös myyrät, tukkimiehentäi, lehtikuusenkoi ja -pistiäinen.


title: Images

text: Images on Jean Michel Jarren vuonna 1991 julkaistu kokoelma-albumi, jonka kaikki kappaleet ovat Jarren.


title: Indianapolis Colts

text: Indianapolis Colts on NFL:ssä pelaava amerikkalaisen jalkapallon seura, jonka kotipaikka on Indianapolisissa, Indianan osavaltiossa Yhdysvalloissa. Seura pelaa American Football Conferencen eteläisessä divisioonassa, AFC Southissa.


title: Indianapolis Colts

text: Vuonna 1953 perustetun seuran alkuperäinen nimi oli Baltimore Colts. Vuodesta 1984 asti seura on pelannut nykyisellä nimellään. Colts pelaa kotiottelunsa Lucas Oil Stadiumilla, joka otettiin käyttöön vuonna 2008.


title: Indianapolis Colts

text: Joukkue on voittanut Baltimore Colts -nimellä NFL:n mestaruuden kolmesti (vuosina 1958, 1959, 1968) ja Super Bowlin kerran, kaudella 1970. Indianapolis Colts voitti Super Bowlin kaudella 2006 Tony Dungyn valmennuksessa. Joukkue on ollut 2000-luvulla erittäin menestyksekäs pelinrakentaja Peyton Manningin johdolla.


title: Mara (eläin)

text: Mara eli etelänmara eli pampajänis ("Dolichotis patagonum") on Argentiinan tasangoilla elävä marsun sukuinen jyrsijälaji. Se on elinalueensa ainut kookas ruohonsyöjä. Mara muistuttaa ulkonäöltään hieman jänistä; sillä on pieni töpöhäntä ja melko pitkät korvat. Myös sen jalat ovat huomattavan pitkät. Mara synnyttää kerrallaan tavallisesti 1–3 poikasta.


title: Kurtis Kraft

text: Kurtis Kraft oli yhdysvaltalainen kilpa-autojen suunnittelija ja valmistaja. Yrityksen perustaja oli Frank Kurtis.


title: Kurtis Kraft

text: Kurtis Kraft valmisti 120 Indianapolis 500 -kilpa-autoa, joista viisi voitti kyseisen kilpailun.


title: Kurtis Kraft

text: Vuosin 1950-1960 Indianapolis 500 -kisa oli osana Formula 1 -kisakalenteria.


title: Ernst Tristan Kurtzahn

text: Ernst Tristan Kurtzahn (29. marraskuuta 1879 Königsberg − 1939 Hampuri) oli laivainsinööri, opettaja, kirjailija, vapaamuurari, kabbalisti sekä Ordo Templi Orientisin jäsen.


title: Ernst Tristan Kurtzahn

text: Kurtzahn tunnetaan erityisesti Tarot-kirjallisuudesta, jota hän julkaisi ensimmäisenä saksan kielellä.


title: Bill Russell

text: William Felton ”Bill” Russell (s. 12. helmikuuta 1934 Monroe, Louisiana) on yhdysvaltalainen kilpauransa päättänyt koripalloilija ja koripallovalmentaja. Hän pelasi ammattilaisena NBA-seura Boston Celticsissä saavutettuaan sitä ennen olympiakultaa. Keskushyökkääjä Russell jäi joukkuepelien historiaan etenkin voittamiensa 11 ammattilaissarjan mestaruuden ansiosta: pohjoisamerikkalaisessa huippu-urheilussa hänen kanssaan tasoissa mestaruuksien määrässä on NHL:ssä pelannut jääkiekkoilija Henri Richard, joka voitti Montreal Canadiensin pelaajana 11 Stanley Cupia. Bill Russell voitti viidesti NBA:n arvokkaimman pelaajan palkinnon ja tuli valituksi 12 kertaa sarjan tähdistöön. Russell johti joukkueensa Celticsin 11 mestaruuteensa vain 13 kauden kuluessa.


title: Abyin ulus

text: Abyin ulus tai Abyin piiri (; ) on piiritason paikallinen itsehallintoalue Sahan tasavallan pohjoisosassa Venäjällä. Se rajoittuu pohjoisessa Allaihan, idässä Srednekolymskin, kaakossa Verhnekolymskin, etelässä Moman ja lännessä Ust-Janskin uluseihin (piireihin). Abyin ulusin hallinnollinen keskus on Belaja Goran taajama (Ürüŋ Xaja).


title: Abyin ulus

text: Abyin ulusin pinta-ala on 69 400 km². Vuonna 1995 väkiluku oli 5 900. Alueen tärkeimmät elinkeinot ovat porotalous ja kalastus.


title: Abyin ulus

text: Ulus käsittää kuusi kuntaa: Belaja Goran kaupunkikunta sekä viisi maalaiskuntaa eli naslegia, joissa on kuusi kylää (kylät suluissa):


title: Sava (joki)

text: Sava (bosn., kroatiaksi ja ; ; ; ) on Balkanilla sijaitseva joki. Se on 990 kilometriä pitkä Tonavan sivujoki, jonka lähde on Slovenian Alpeilla. Joki kulkee Ljubljanan ja Zagrebin kautta Belgradiin, missä se yhtyy Tonavaan. Sava on Kroatian tärkein joki ja suurin osa maan kuljetuksista hoidetaan jokea pitkin. 95 419 neliökilometrin suuruinen valuma-alue kostuu Slovenian ja Kroatian läntisistä osista. Savalla on sivujoki Drina.


title: Volkswagen Typ 4

text: Volkswagen Typ 4 oli Volkswagenin valmistama henkilöautomalli. Ne olivat joko kaksi- tai neliovisia sedaneja tai kaksiovisia farmareita. Niitä valmistettiin vuosina 1968–1974.


title: Volkswagen Typ 4

text: Malli oli suurempi kuin aiempi Typ 3 ja niissä oli tehokkaammat moottorit. Typ 4 oli ensimmäinen Volkswagenin neliovinen henkilöauto ja viimeinen uusi ilmajäähdytteisillä moottoreilla varustettu malli. Transporter-pakettiautoissa käytettiin tämän jälkeenkin ilmajäähdytteisiä moottoreita mutta malli oli esitelty aiemmin ja tunnettiin nimellä Typ 2.


title: Volkswagen Typ 4

text: Typ 4 käsitti mallit 411 ja 412.


title: Volkswagen Typ 4

text: Typ 4:ssä oli useita teknisiä ratkaisuja joita Volkswagen käytti ensimmäistä kertaa. Aiemmin mainittujen neljän oven lisäksi siinä oli itsekantava kori, MacPherson-pyöräntuenta, kierrejouset takana, hydraulisesti käytettävä kytkin sekä yksi ensimmäisistä täysautomaattisista vaihteistoista. Auton akku sijaitsi kuljettajan istuimen alla. Auton takaosassa sijaitsi polttoainekäyttöinen lämmitin (Eberspächer). Autossa käytetyt kangasvahvisteiset kumiset polttoaineletkut aiheuttivat taipumuksen pieniin tulipaloihin moottoritilassa.


title: Volkswagen Typ 4

text: Mallia 411 valmistettiin vuosina 1968–1972 ja paranneltua 412:sta 1973–1974. Molempia sai sedanina ja farmarina. Farmarimallia sai vain 3-ovisena, mutta sedan-mallia oli saatavilla myös 4-ovisena. Moottorit oli varustettu kahdella kaasuttimella tai polttoaineen suihkutuksella, ollen yksi ensimmäisistä tätä tekniikkaa käyttävistä sarjatuotantoautoista. Malli oli esikuvana kun Volkswagen toi latinalaisen Amerikan markkinoille Volkswagen Brasilian. Viimeksi mainittua valmistettiin Brasiliassa vuosina 1973–1982, kunnes sen korvasi Volkswagen Gol.


title: Volkswagen Typ 4

text: Typ 4:n valmistuksen päättyessä myynnin supistuttua huomattavasti, sen moottori otettiin käyttöön Typ 2:ssa (Transporter) (1972–1979). Samaa moottoria käytettiin vielä Transporterin T3 sukupolvessakin ilmajäähdytteisenä vuosina 1980–1983. Moottori muutettiin vielä vesijäähdytteiseksi, "vesibokseriksi (wasserboxer)". Tämä vesibokseri ei nauttinut samanlaisesta maineesta kestävänä koneena kuin ilmajäähdytteinen edeltäjänsä. Alusta lähtien vesibokseri kärsi kannentiivisteen vuodoista. Vesibokserin valmistaminen lopetettiin vuonna 1992.Volkswagenin suomalainen maahantuoja, Wihuri-yhtymän Volkswagen-osasto ehti mainostaa uutta mallia jo ennen kuin sen sarjavalmistuksen aloittamisesta oli tehty päätöstä. Mallin suosio jäi kuitenkin vaisuksi, esimerkiksi vuonna 1970 sitä rekisteröitiin vain 107 kappaletta, kun perinteistä Volkswagen Kuplaa rekisteröitiin samana vuonna eri versioina noin 6 500 autoa. Typ 4:n farmarimallia rekisteröitiin vuoteen 1971 saakka jonkin verran pakettiautoksi (ns. piilofarmari), mihin auton kokonaispaino (1700 kg) riitti juuri ja juuri. Tavaratilan muoto ei ollut takamoottorin vuoksi kuitenkaan kovin käytännöllinen. Suomessa Typ 4:n myynti päättyi vuonna 1974, jolloin sen seuraajaksi tuli edellisenä vuonna esitelty Volkswagen Passat. Suomen ajoneuvorekisterissä oli Volkswagen 411- ja 412-malleja vuoden 1999 lopussa ainoastaan 29 kappaletta.


title: Länsimainen kulttuuri

text: Länsimainen kulttuuri on Länsi-Euroopassa alkunsa saanut kulttuurin muoto, joka on myöhemmin levinnyt muihinkin maanosiin, erityisesti Pohjois-Amerikkaan ja Australiaan. Länsimaisen kulttuuripiirin paikalliset ja ajalliset rajat eivät kuitenkaan ole aivan yksiselitteisesti määriteltävissä. Toisinaan myös Latinalainen Amerikka luetaan länsimaiseen kulttuuripiiriin kuuluvaksi.


title: Länsimainen kulttuuri

text: Historioitsija Arnold J. Toynbeen katsoi 1940-luvulla maailman jakautuvan selvästi erottuviksi länsimaiseksi, ortodoksiseksi, islamilaiseksi, intialaiseksi ja Kaukoidän kulttuuriksi, joista viimeksi mainittu voidaan jakaa edelleen kiinalaiseen ja japanilaiseen haaraan. Hänen mukaansa länsimaisen kulttuurin levinneisyysalue käsittää Euroopan katoliset ja protestanttiset maat, Pohjois- ja Etelä-Amerikan, Etelä-Afrikan, Australian ja Uuden-Seelannin. Itä-Euroopan ortodoksiset maat hän sen sijaan käsitti länsimaista erilliseksi kulttuuriksi.


title: Länsimainen kulttuuri

text: Myöhemmin esimerkiksi Samuel P. Huntington on määritellyt länsimaisen kulttuuripiirin suppeammin. Hänen mukaansa Latinalainen Amerikka on jo muodostunut siitä erilliseksi, omaksi kulttuuripiirikseen, ja vaikka myös Etelä-Afrikassa on eurooppalaisperäisellä väestönosalla on tai on ollut, paitsi poliittisesti, myös kulttuurisesti suuri vaikutusvalta, on maa nykyisin pikemminkin luettava afrikkalaiseen kulttuuriin kuuluvaksi.


title: Pariisin rauha (1898)

text: Pariisin rauha, joka allekirjoitettiin 10. joulukuuta 1898, päätti Espanjan ja Yhdysvaltojen sodan. Rauhansopimus takasi Kuuballe itsenäisyyden ja että Espanja luovuttaa Yhdysvalloille Puerto Ricon ja Guamin. Lisäksi Yhdysvallat sai Filippiinit hallintaansa Espanjalta 20 miljoonan Yhdysvaltain dollarin korvausta vastaan. Rauhansopimuksen ratifiointi aiheutti keskustelua Yhdysvaltain senaatissa, sillä osa senaattoreista katsoi merentakaisten alueiden hankkimisen olevan ristiriidassa perustuslain kanssa. Senaatti hyväksyi sopimuksen 6. helmikuuta 1899 yhden äänen enemmistöllä 57–27, koska senatin täytyy hyväksyä sopimukset kahden kolmasosan enemmistöllä. Espanjalle rauhansopimus merkitsi vaikutusvallan päättymistä Amerikassa ja suuressa osaa Tyynenvaltameren aluetta. Yhdysvalloista tuli sopimuksen myötä siirtomaavalta.


title: Toni Kohonen

text: Toni Kohonen (s. 13. tammikuuta 1976 Kitee) on suomalainen pesäpalloilija, joka edustaa Oulun Lippoa. Kohonen on Kiteen Pallon kasvatti ja on edustanut urallaan Kiteen Palloa, Sotkamon Jymyä ja Kouvolan pallonlyöjiä. Pelipaikaltaan Kohonen on lukkari.


title: Toni Kohonen

text: Kohonen on yksi Suomen kaikkien aikojen menestyneimmistä pesäpalloilijoista. Kohonen pelasi kesällä 2017 uransa 21:nnen miesten Itä–Länsi-ottelunsa, mikä tekee hänestä kaikkien aikojen eniten Itä–Länsi-otteluita saavuttaneen pelaajan. Kohonen on voittanut kymmenen Suomen mestaruutta, valittu Vuoden pesäpalloilijaksi kolmesti sekä vuoden lukkariksi kaksitoista kertaa.


title: Toni Kohonen

text: Toukokuussa 2014 Kohonen nousi pesäpallon pistepörssin kärkeen 2704,7 pisteellä ohittamalla Kari Kuusiniemen 2704 pisteen ennätyksen.


title: Toni Kohonen

text: Kauden 2014 jälkeen Kohonen allekirjoitti kaksivuotisen jatkosopimuksen Sotkamon Jymyn kanssa.


title: Toni Kohonen

text: 11. kesäkuuta 2015 Toni Kohosesta tuli eniten Superpesisotteluita pelannut pelaaja.


title: Toni Kohonen

text: Vuonna 2017 Toni Kohonen esiintyi Teemu Selänteen isännöimässä Supertähdet -ohjelmassa.


title: Olmit

text: Olmit ("Proteidae") kuuluvat pyrstösammakoiden lahkoon. Lajeja on yhteensä kuusi, yksi Euroopassa ja viisi Pohjois-Amerikassa. Eurooppalainen olmi on väritön ja sokea, koska se elää luolissa. Pohjoisamerikkalaiset olmit eivät elä luolissa kuten eurooppalaiset serkkunsa ja niillä on pigmenttiä sisältävä iho ja silmät.


title: Offenhauser

text: Offenhauser oli kilpa-autojen moottorien valmistaja vuosina 1933–1983. Vuosina 1934–1960 se dominoi Indianapolis 500 -kilpailuja voittamalla ne 24 kertaa. Vuosina 1950–1960 Offenhauserin moottoreilla ajaneet auto valloittivat kaikki palkintosijat (1–3) Indianapolis 500 -kilpailuissa.


title: Offenhauser

text: Offenhauser valmisti moottoreita 11 vuoden aikana 33 tallille:


title: Serpien kylässä 1

text: Serpien kylässä 1 on ensimmäinen osa "Serpien kylässä" -sarjasta. Levyille on koottu radiosketsejä Pirkka-Pekka Peteliuksen ja Pedro Hietasen Yömyöhä-radio-ohjelmasta. Mukana ovat ohjelmat: "Luontoilta" sekä "Hippiäisen ja nousiaisen perinteet". Tupla-CD:n saa myös "Serpien kylässä Box 1":n mukana.


title: Serpien kylässä 1

text: Ensimmäisellä levyllä on "Luontoilta" (6. kesäkuuta 1986)


title: Serpien kylässä 1

text: Toisella levyllä on "Hippiäisen ja nousiaisen perinteet" (9. tammikuuta 1987)


title: Lester Rodney

text: Lester Rodney (17. huhtikuuta 1911 – 20. joulukuuta 2009) oli yhdysvaltalainen toimittaja. Hän oli etnisten ryhmien tasa-arvon kannattaja. Hän vaikutti muun muassa "värimuurin" murtamisessa baseballissa.


title: Lester Rodney

text: Lester Rodney syntyi New Yorkissa. Hänen vanhempansa olivat Isabel Cotton ja Max Rodney. Rodneyn lapsuudessa tämän isä menetti työnsä ja perhe joutui koville. Ennen toista maailmansotaa Rodney työskenteli toimittajana. toisessa maailmansodassa hän palveli Tyynellämerellä.


title: Lester Rodney

text: Rodney asui Walnut Creekissä Kaliforniassa. Hän jäi leskeksi 2004 ja kuoli 98-vuotiaana vuonna 2009.


title: LeChuck

text: LeChuck ("oik. nimi Charles LeChuck") on yksi LucasArtsin "Monkey Island" -pelisarjan päähahmoista. LeChuck on elävä kuollut merirosvokapteeni, joka esiintyy eri olomuodoissa. Hän on pelisarjan päähenkilön, Guybrush Threepwoodin, päävihollinen.


title: LeChuck

text: LeChuck on jokaisessa "Monkey Island" -pelissä ottanut eri muodon. Sarjan ensimmäisessä osassa, "The Secret of Monkey Island", LeChuck on aavemuodossa (tosin hän muuttaa alussa itsensä ihmisen muotoon, jossa hän esittäytyy saaren seriffinä yrittäessään hukuttaa Guybrushin). Sarjan toisessa osassa, "", hän esiintyy zombiena. Kolmannessa osassa LeChuck saa helvetistä tuliparran. Neljännessä osassa, "Escape from Monkey Island", LeChuck on hahmo, joka pystyy muuttamaan itsensä eri olomuodoiksi. Myös "Tales of the Monkey Island" -peleissä LeChuck muuttuu ihmiseksi. LeChuck on rakastunut kuvernööritär Elaine Marleyhyn johon myös "Guybrush Threepwood" on rakastunut. Sarjan toisessa osassa LeChuck väittää olevansa Guybrushin veli.


title: Lee Wallard

text: Lee Wallard (8. syyskuuta 1911 New York – 28. marraskuuta 1963 St. Petersburg, Florida) oli yhdysvaltalainen kilpa-autokuljettaja. Hän ajoi Indianapolis 500 -kilpailun neljä kertaa vuosina 1948–1951, joista 1950-1960 kuuluivat F1-sarjaan. Hän voitti kyseisen kilpailun vuonna 1951 sekä ajoi kilpailun nopeimman kierroksen. Voiton merkitystä lisäsi entuudestaan, että Wallard oli kilpailuun osallistuessaan 40-vuotias, johti 159 kierrosta 200:sta ja alitti ensimmäisenä kyseisen kilpailun neljän tunnin aikarajan. Wallardin ajoura sai karmean käänteen, kun hän joutui neljä päivää myöhemmin Pennsylvanian Readingissa järjestetyssä sprint car -kilpailussa onnettomuuteen saaden pahoja palovammoja, minkä vuoksi hän joutui lopettamaan uransa. Hän yritti tehdä paluun kilparadoille osallistumalla Indianapolis 500 -testeihin vuosina 1952 ja 1954, mutta ei ollut taidoiltaan enää kilpailukykyinen.


title: Miguel Torres

text: Miguel Torres Gómez (s. 28. tammikuuta 1986 Madrid, Madridin alue, Espanja) on espanjalainen jalkapalloilija, pelipaikaltaan puolustaja. Hän edustaa Espanjan pääsarjassa Primera Divisiónissa pelaavaa Málagaa.


title: Miguel Torres

text: Torres on Real Madridin kasvatti. Hän on monipuolinen ja nopea puolustaja, joka kykenee pelaamaan sekä puolustuksen laidoilla että keskustassa. Luontaiselta pelipaikaltaan hän on oikea laitapuolustaja, mutta Real Madridin C-joukkueessa hän pelasi keskuspuolustajana ja B-joukkueessa vasempana laitapuolustajana. Edustusjoukkueessa hän pelasi molemmilla laidoilla.


title: Miguel Torres

text: Torres liittyi Real Madridin junioreihin vuonna 1995 ja kävi läpi seuran kaikki juniorijoukkueet. Ammattilaisuransa hän aloitti kaudella 2006–2007 Real Madridin reservijoukkueessa Castillassa, joka pelasi Espanjan toiseksi korkeimmalla tasolla Segunda Divisiónissa. Castillaan hän siirtyi Real Madridin Tercera Divisiónissa pelanneesta C-joukkueesta.


title: Miguel Torres

text: Kauden 2006–2007 aikana Torres nousi ensimmäistä kertaa myös tuolloin Fabio Capellon valmentamaan Real Madridin edustusjoukkueeseen. Ensiesiintyminen edustusjoukkueessa tapahtui cup-kilpailu Copa del Reyn neljännen kierroksen ottelussa Écijaa vastaan 25. lokakuuta 2006, ja Torres oli lopulta kentällä kaikissa Real Madridin neljässä cup-ottelussa kaudella 2006–2007 ennen putoamista Real Betisiä vastaan. Hän pelasi myös Mestarien liigan alkulohkon viimeisessä ottelussa Dynamo Kiovaa vastaan. Hyvät otteet cupissa ja Mestarien liigassa sekä muiden pelaajien loukkaantumiset ja pelikiellot avasivat Torresille paikan Real Madridin avauskokoonpanoon myös Espanjan korkeimmalla sarjatasolla Primera Divisiónissa. Ensimmäisen sarjaottelunsa hän pelasi 14. tammikuuta 2007 Real Madridin voittaessa kotikentällään Real Zaragozan. Kauden päätteeksi Real Madrid varmisti ensimmäisen mestaruutensa neljään vuoteen.


title: Miguel Torres

text: Kesällä 2007 Torres teki vuoteen 2012 ulottuneen jatkosopimuksen Real Madridin kanssa. Capellon seuraajien Bernd Schusterin ja Juande Ramosin alaisuudessa Torresin peliaika alkoi kuitenkin vähetä, ja kesällä 2009 seuran tehtyä lukuisia pelaajahankintoja hän ei enää mahtunut uuden valmentajan Manuel Pellegrinin suunnitelmiin.


title: Miguel Torres

text: Torres siirtyi elokuussa 2009 kahdella miljoonalla eurolla Madridin alueen kolmanteen pääsarjaseuraan Getafeen, jonka kanssa hän teki viisivuotisen sopimuksen. Real Madrid asetti sopimukseen pykälän, joka mahdollistaa Torresin takaisin ostamisen ensimmäisen kahden kauden aikana.


title: Miguel Torres

text: Iñaki Sáez valitsi Torresin Espanjan alle 21-vuotiaiden maajoukkueryhmään helmikuussa 2007. Hän pelasi yhdeksässä vuoden 2009 EM-kilpailuiden karsintaottelussa, mutta ei minuuttiakaan varsinaisessa lopputurnauksessa.


title: The Long and Winding Road

text: The Long and Winding Road on The Beatlesin kappale levyltä "Let It Be". Sen on säveltänyt Paul McCartney, mutta tekijöiksi merkittiin Lennon-McCartney. Kappaleen oli alun perin tarkoitus olla vähäeläinen pianoballadi, mutta Phil Spectorin uudelleentuottamisen jälkeen siihen tuli mahtipontinen orkesterisäestys, joka taas ei ollut McCartneyn mieleen. Versio jäi kuitenkin sellaisena Beatlesin viimeiselle levylle "Let It Be".


title: The Long and Winding Road

text: Kappaleesta on myöhemmin julkaistu kaksikin versiota ilman Spectorin lisäämää orkesteritaustaa: 1995 albumilla Anthology 3 ja 2003 albumilla "Let It Be... Naked".


title: The Long and Winding Road

text: "The Long and Winding Road" julkaistiin myös singlenä vuonna 1970. Singlen B-puolella on George Harrisonin kappale "For You Blue". Se oli Beatlesin viimeinen listaykkönen Amerikassa.


title: The Long and Winding Road

text: Seuraavat artistit ovat tehneet kappaleesta coverversion: Diana Ross, Kenny Rogers, Olivia Newton-John, Peter Frampton, Cher, Leo Sayer, Aretha Franklin, Billy Ocean, The Four Tops, sekä Tom Jones. David Archuleta lauloi kappaleen American Idolin seitsemännellä kaudella. Myös Will Young on levyttänyt kappaleen, ja saanut siitä hitin. Ray Charles levytti kappaleen albumille "Ray Swings, Bazie Swings".


title: Uinnin lyhyen radan Euroopan-mestaruuskilpailut 1996

text: Uinnin lyhyen radan Euroopan-mestaruuskilpailut järjestettiin vuonna 1996 ensimmäisen kerran. Kilpailut pidettiin Saksan Rostockissa 13.–15. joulukuuta. Kilpailujen järjestäjänä toimi Euroopan uimaliitto LEN. Uinnin lyhyen radan Euroopan-mestaruuskilpailut tulivat aiemmin järjestettyjen Sprinttiuinnin Euroopan-mestaruuskilpailujen tilalle.


text: Isäntämaa


title: Tutu

text: Tutu [tytyy´ t. tutu] tai tytyy on yleensä naisbalettitanssijoiden käyttämä tyllistä tehty röyhelöinen hame. Se voi olla pohjepituinen kellomainen hame tai likimain vaakasuoraan vyötäröltä lähtevä monikerroksinen usein kovikerenkailla vahvistettu harsoröyhelö, joka yhdistyy housuosaan. Yläosa on yleensä korsettimaisen tiukasti istuva, kaula-aukko avara ja useimmiten hihaton tai vain pienillä hihoilla varustettu. Se voi olla erillinen tai kiinteästi hameosassa kiinni.


title: Tutu

text: Ensimmäiset tutut esiintyivät romanttisen baletin aikakaudella 1800-luvulla, jolloin ballerinan peruspuku sai vakiintuneen muodon. Silloiset tutut olivat pohjepituisia, mutta balettitekniikan kehittyessä jalkaliikkeet saivat enemmän painoarvoa ja hameen helma lyheni vähitellen paljastamaan jalat koko pituudeltaan. Käytettävä helman pituus vaihtelee nykyään balettiesityksen tyylin mukaan ja esimerkiksi romanttista balettia edustavassa "Gisellessä" käytetään pohjepituisia tutuja ja "Joutsenlammessa" lyhyitä. Tutu on nimenomaan esiintymisvaate ja harjoitustunneilla niitä ei käytetä.


title: Tutu

text: Tutut ovat erityistaitoa vaativaa käsityötä ja ne tehdään yksilöllisesti räätälöitynä jokaiselle esiintyjälle. Esitystä tai pas de deux'tä harjoiteltaessa voidaan käyttää puolitutuitä, joissa on pelkkä hameosa, jotta kalliit esiintymisasut eivät kuluisi ja likaantuisi - tutua ei nimittäin voi pestä.


title: Jupp Derwall

text:
Jupp Derwall (10. maaliskuuta 1927 Würselen, Saksa – 26. kesäkuuta 2007 St. Ingbert, Saarland, Saksa) oli saksalainen entinen jalkapallovalmentaja ja pelaaja. Derwallin uran suurimmat saavutukset ovat Euroopan mestaruus 1980 ja MM-hopea 1982 Saksan maajoukkueen päävalmentajana. Hänet on palkittu Ankaran yliopiston kunniatohtorin arvonimellä saksalais-turkkilaisen kulttuuriyhteistyön edistämisestä.
1991 Derwall sai sydäninfarktin, josta hän toipui. Derwall menehtyi kotonaan St.Ingbertissä lyhyen, mutta vaikean sairauden murtamana 80-vuotiaana.


title: Jupp Derwall

text: Derwall pelasi urallaan keskikenttäpelaajana sekä hyökkääjänä. Hän aloitti uransa 1938 Rhenania Würselenissä. Myöhemmin Derwall pelasi Alemannia Aachenissa sekä Fortuna Düsseldorfissa. 1953 Derwall teki Alemannia Aachenin ainoan maalin Saksan Cupin loppuottelussa kun joukkue hävisi 2–1 Rot-Weiss Essenille. 1958 Derwall pelasi jälleen cup-finaalissa, tällä kertaa Düsseldorfin paidassa. Joukkue hävisi jälleen, nyt 5–3 VfB Stuttgartille. Derwall pelasi myös kaksi maaottelua, muttei ollut mukana MM-kultaa 1954 voittaneessa joukkueessa.


title: Jupp Derwall

text: Derwall aloitti valmennusuransa Sveitsissä FC Bielin (1959–61) ja FC Schaffhausenin (1961–62) valmentajana. Sveitsistä Derwall palasi Saksaan ja Fortuna Düsseldorfin. Derwallin valmennuksessa seura eteni jälleen Saksan Cupin finaaliin, mutta hävisi 2–1 1. FC Nürnbergille.


title: Jupp Derwall

text: 1970 Derwallista tuli Saksan maajoukkueen apulaisvalmentaja legendaarisen Helmut Schönin toimiessa päävalmentajana. Olympialaisissa 1972 Derwall toimi Saksan olympiajalkapallojoukkueen vastuuvalmentajana ja luotsasi sen kahdeksanneksi. MM-kisojen 1978 jälkeen Derwall nousi Schönin seuraajaksi maajoukkueen päävalmentajaksi.


title: Jupp Derwall

text: Derwallin tulikaste, EM-kisat 1980 sujuivat loistavasti ja Saksa voitti mestaruuden voittaen neljä viidestä ottelusta. MM-kisoissa 1982 Derwallin valmentama Saksa hävisi shokeeraavasti Algerialle avauskierroksella, mutta ryhdistäytyi ja eteni aina finaaliin saakka. Finaalissa Karl-Heinz Rummeniggen ja Paul Breitnerin tähdittämä joukkue hävisi Italialle 3–1.


title: Jupp Derwall

text:
EM-kisat 1984 jäivät Derwallin viimeisiksi maajoukkuevalmentajana. Saksa putosi 1.kierroksella ja Derwall sai osakseen valtaisan arvostelujen ryöpyn. Hän joutui jättämään tehtävät Franz Beckenbauerille.
Derwallin ura jatkui nöyryyttävien EM-kisojen jälkeen Turkissa ja Galatasaray SK:n päävalmentajana. Derwall toi turkkilaisseuralle paitsi menestystä, myös uusia länsimaalaisia valmennusmetodeita ja uusia taktisia ideoita. Derwallilta saivat oppinsa muun muassa sittemmin kansainvälisesti tunnetut turkkilaisvalmentajat Fatih Terim ja Mustafa Denizli. Derwallin johdolla Galatasaray voitti kaksi Turkin mestaruutta sekä yhden Cupin. 1987 Derwall valmensi joukkuetta yhdessä Denizlin kanssa ja jätti 1988 seuran päävalmentajan tehtävät kokonaan Denizlille ja palasi Saksaan.


title: Sir Lord Baltimore

text: Sir Lord Baltimore on Yhdysvalloissa, New Yorkin Brooklynissa, vuosina 1968–1973 toiminut heavy metal -yhtye. Sir Lord Baltimore on ensimmäinen yhtye, jonka musiikista käytettiin termiä "heavy metal" , mutta tästä huolimatta yhtye on suhteellisen tuntematon.


title: Sir Lord Baltimore

text:
Rumpali/laulaja John Garner, kitaristi Louis Dambra ja basisti Gary Justin
perustivat Sir Lord Baltimoren Brooklynissa, New Yorkissa, vuonna 1968. Mercury Records kiinnostui yhtyeen soundista, joten Sir Lord Baltimore sai levytyssopimuksen. Debyyttialbumi "Kingdom Come" julkaistiin vuonna 1970. Sitä kuvaamaan keksittiin termi "heavy metal". Vuonna 1971 ilmestyi "Sir Lord Baltimore", yhtyeen toinen albumi. Levyllä soittaa myös kitaraa Louis Dambran veli Joey Dambra.
Vuonna 1973 yhtye kohtasi ongelman. Sopimuksen mukaan yhtye ei saanut yhtään "rojalteja" kahdesta ensimmäisestä levystään. Tämän takia Sir Lord Baltimore hajosi ja jäi hyvin tuntemattomaksi.


title: Sir Lord Baltimore

text:
Vuonna 1994, Yhtyeen 1. ja 2. levy julkaistiin CD:nä "samalla" levyllä. Lisäksi biisit oli sekoitettu eri järjestykseen. Ei tiedetä, saiko yhtye "rojalteja" tästäkään julkaisusta.
Heinäkuussa 2006, Joe Garner ja Louis Dambra palasivat yhteen levyttääkseen Sir Lord Baltimore III RAW:n. Yhtyeen alkuperäinen basisti Gary Justin ei osallistunut, joten hänet korvasi Tony Franklin. Kitaristi Anthony Guido ja basisti Sam Powell toimivat levyllä vierailevina muusikkoina. Levyn kappaleet on alun perin kirjoitettu vuonna 1973, mutta niitä ei ollut julkaistu yhtyeen hajoamisen takia.


title: Sir Lord Baltimore

text: John Garner kuoli maksan vajaatoimintaan 5.12.2015.


title: Troy Ruttman

text: Troy Ruttman (11. maaliskuuta 1930 – 19. toukokuuta 1997) oli yhdysvaltalainen kilpa-autokuljettaja, joka ajoi Indianapolis 500 -kilpailun 10 kertaa, voittaen sen kerran vuonna 1952. Ruttman oli nuorin Formula 1 -kuljettaja, joka oli ajanut Grand Prix’n sekä voittanut sellaisen (22 vuotta 80 päivää). Ennätys säilyi 51 vuotta ennen Fernando Alonsoa.


title: Eddie Hazel

text: Eddie Hazel (10. huhtikuuta 1950 – 23. joulukuuta 1992) oli yhdysvaltalainen funk-kitaristi, joka oli genrensä merkittävimpiä. Eddie Hazel teki suurimman osan tuotannostaan George Clintonin ja tämän luotsaaman Funkadelic -yhtyeen kanssa.


title: Eddie Hazel

text: Eddie Hazel syntyi Brooklynissä, New Yorkissa mutta muutti sittemmin New Jersey'hin, koska hänen äitinsä Grace Cook ei halunnut poikansa kasvavan vaarallisessa, huumeiden ja rikollisuuden vaivaamassa kaupungissa. Jo hyvin nuoressa iässä Eddie sai joululahjaksi isoveljeltään kitaran. Kahdentoista vuoden iässä hän tapasi musiikillisen yhteistyökumppaninsa Billy "Bass" Nelsonin. Hazelista ja Nelsonista tuli läheisiä ystäviä ja he soittivat sekä lauloivat yhdessä.


title: Eddie Hazel

text:
Vuonna 1967, The Parliaments, George Clintonin johtama doo wop -yhtye, pääsi listoille kappaleellaan "I Wanna Testify".
Billy Nelson oli ollut jo tässä vaiheessa yhtyeen mukana levyttämässä kyseistä hittiä, ja kun yhtye palasi takaisin kiertueelta, Clinton ja Nelson yrittivät palkata Hazelin mukaan yhtyeeseen. Hazelin äiti oli tätä ajatusta vastaan, koska Eddie oli vasta seitsemäntoista vuotias.


title: Eddie Hazel

text: Myöhemmin äiti kuitenkin muutti mielensä, ja syksyllä 1967 The Parliaments lähti kiertueelle mukanaan Hazel ja Nelson. Philadelphiassa kiertueella ollessaan Hazel tapasi rumpali Tiki Fulwoodin, joka korvasi pian yhtyeen aiemman rumpalin. Nelsonista ja Hazelista tuli tuolloin Parliaments ryhmän taustayhtyeenä toimineen Funkadelicin selkäranka. Lopulta Parliaments -nimestä luovuttiin oikeudellisista syistä ja Billy Nelsonin keksimä "Funkadelic" -nimi otettiin koko yhtyeen käyttöön.


title: Eddie Hazel

text: Funkadelicistä kasvoi nopeasti funkia ja rockia yhdistelevä bändi, joka sai vaikuteitaan mm. legendaariselta rock-kitaristi Jimi Hendrixiltä ja Frankie Lymoniltä. Funkadelicin miehitys vahvistui, kun ryhmään lisättiin vielä Tawl Ross (rytmikitara) ja Bernie Worrell (kosketinsoittimet). Lisäyksien jälkeen yhtye julkaisi kolme ensimmäistä levyään, "Funkadelic" (1970), "Free Your Mind... And Your Ass Will Follow" (1970) ja "Maggot Brain" (1971). Nämä kolme levyä julkaistiin kahden vuoden sisällä.


title: Eddie Hazel

text: "Maggot Brain" on ehkäpä kaikista levyistä eniten rock-vaikutteita sisältävä. Levy sisältää myös Eddie Hazelin ehkäpä parhaimman taidonnäytteen kitarataidoistaan kappaleessa Maggot Brain, joka on lähinnä Hazelin kitaraa sisältävä kappale. On sanottu, että George Clinton sanoi Hazelille ennen kappaleen alkua, että "play like your momma just died" (soita kuin äitisi olisi juuri kuollut). Tuloksena oli kymmenen minuutin mittainen kitarasoolo, joka jäi historiaan Hazelin legendaarisimpana kappaleena. Kappaleen ja levyn nimi viittaa mielentilaan, joka aiheutuu huumeiden käytöstä. Levyllä on myös Hazelin toinen kappale, "Super Stupid", jossa hän hoitaa itse myös laulamisen.


title: Eddie Hazel

text: Eddie tunnettiin huume-ongelmistaan, mutta hän ei ollut ainoa joka oli käyttänyt huumeita Funkadelicissa. Tawl Ross jätti yhtyeen sekoitettuaan päänsä lopullisesti LSD:llä. Samoin rumpali Tiki Fulwood käytti huumeita yhdessä Hazelin kanssa. Hazelin huumeiden käytöstä on liikkunut monia tarinoita, esimerkiksi yksi tarinoista kertoo kuinka Hazel yritti käyttää heroiinia lentokoneessa.


title: Eddie Hazel

text: Eddie Hazel ei osoittanut laantumisen merkkejä levyllä vuonna 1974 julkaistulla levyllä, "Standing on the Verge of Getting It On", jossa miltei pääosassa on Hazelin kitara. Hazel oli myös yhtyeen merkittävä säveltäjä, joka laati kappaleita Clintonin kanssa (Hazel käytti säveltäjänä nimeä G. Cook ohjatakseen rojaltit äidilleen). Kun Parliament -nimi otettiin uudestaan käyttöön ilman s-kirjainta, Hazel oli mukana Parliamentin levyillä "Up from the Down Stroke" (1974) ja "Chocolate City" (1975). Vuoden 1975 jälkeen Hazelin yhteistyö Clintonin kanssa jäi useiksi vuosiksi vähemmälle, eikä hän ollut lainkaan mukana Funkadelicin kaupallisesti menestyneimmällä albumilla, "One Nation Under A Groove". Ongelmien syyksi mainitaan usein, että Clintonin mielestä Hazel käytti liikaa rahoja huumeisiin ja oli siksi vähentänyt tämän palkkioita. Vuonna 1976 Funkadelic julkaisi kitaristin elämästä kertovan albumin, "Hardcore Jolliesin". Eddie Hazel soitti soolokitaraa vain albumin ensimmäisellä kappaleella, "Comin' Round The Mountainilla". Hazel työskenteli tämän jälkeen esimerkiksi kuuluisan Temptations-yhtyeen kanssa.


title: Eddie Hazel

text: Vuonna 1977 Hazel levytti sooloalbumin, "Games, Dames and Guitar Thangs". Tämä jäi Hazelin viimeiseksi elinaikanaan julkaistuksi levyksi. Levy ei ole niin merkittävä kappalemateriaalinsa puolesta, mutta sen avulla voi tutustua hyvin Hazelin kykyihin kitaristina. Hazel keikkaili George Clintonin yhtyeiden kanssa 1970- ja 1980-luvulla vielä melko aktiivisesti. Keikoilla esiintyi Eddien lisäksi myös nuori kitaristilupaus Michael Hampton, ja Hazel vetäytyi muutenkin pois valokeilasta, vaikka jatkoikin esiintymistä.


title: Eddie Hazel

text: 23. joulukuuta 1992, 42-vuotias Eddie Hazel kuoli sisäiseen verenvuotoon ja maksaongelmiin. Kappale "Maggot Brain" soitettiin hänen hautajaisissaan. Kuolemansa jälkeen julkaistiin vielä monia levyjä kuten uusi painos soololevystä "Games, Dames and Guitar Thangs" vuonna 2004, jossa oli nyt mukana lisämateriaalia. Vuonna 1994 julkaistiin neljä uutta raitaa sisältänyt EP, "Jams from the Heart". Bill Laswell tuotti paljon Hazelin kuoleman jälkeen julkaistua materiaalia kuten levyn "Axiom Funk: Funkcronomicon" (1995). Myös basisti Bootsy Collins on ollut mukana työskentelemässä Hazelin postuumeilla julkaisuilla.


title: Eddie Hazel

text: Eddie Hazel jäi historiaan funkin, etenkin funk rockin, keskeisimpiin kuuluvana kitaristina.


title: Seututie 100

text: Seututie 100, kadunnimeltään Hakamäentie (), joskus myös Kehä 0 on Helsingissä kulkeva seututie. Tie on tärkeä poikittaisyhteys Helsingin niemen pohjoisten kaupunginosien välillä ja osa suunniteltua Pasilanväylää.


title: Seututie 100

text: Hakamäentie johtaa Käpylästä Itä- ja Länsi-Pasilan pohjoispuolitse Haagaan. Idässä sen jatkeena on Vanhaankaupunkiin ja Lahdenväylälle johtava Koskelantie. Hakamäentien länsipäässä on Vihdintielle johtava tunneli ja eritasoliittymä, johon Helsingin keskustasta pohjoiseen johtava Mannerheimintie päättyy ja josta alkavat myös Hämeenlinnanväylä (valtatie 3) pohjoiseen ja Vihdintie (seututie 120) länteen. Hakamäentien varrella on joukko siltoja, jotka ylittävät pääradan, rantaradan ja siitä erkanevan, Ilmalan huoltoratapihalle johtavan radan. Tie ylittää siltaa pitkin myös Helsingin keskuspuistossa olevan laakson ja siellä kulkevat ulkoilutiet. Hakamäentie kulkee Hartwall Areenan ja Ilmalan rautatieaseman ohi.


title: Seututie 100

text: Arkivuorokausina tien ajoneuvomäärät olivat vuonna 2011 keskimäärin 42 000 autoa vuorokaudessa keskuspuiston kohdalla. Jos noin 500 miljoonaa euroa maksavat tien laajennokset toteutetaan alustavien suunnitelmien mukaan, ennustetaan vuonna 2035 tiellä kulkevan lähes 100 000 autoa vuorokaudessa.


title: Seututie 100

text: Hakamäentie valmistui alun perin kaksikaistaisena tienä vuonna 1976, mutta jo sen suunnitteluvaiheessa varauduttiin siihen, että tie tultaisiin myöhemmin leventämään nelikaistaiseksi.